Boleh Ke Pesakit Diabetes Berpuasa? Ketahui Komplikasi Yang Mungkin Berlaku

Puasa bererti menahan lapar dan dahaga untuk tempoh tertentu. Jadi apakah risiko puasa bagi pesakit diabetes? Adakah terdapat komplikasi kesihatan?

Untuk mendapatkan lebih banyak info tentang Kencing Manis, sila dapatkannya
di sini.

Risiko puasa bagi pesakit diabetes

Apabila kita berpuasa, kira-kira lapan jam selepas kali terakhir makan, badan akan mula menggunakan simpanan tenaga untuk memastikan tahap gula dalam darah normal.

Bagi kebanyakan orang, perkara ini tidak membahayakan.

Tetapi jika anda
mengalami diabetes (kencing manis)
, terutamanya jika anda mengambil ubat tablet atau
insulin
, anda menghadapi risiko hipoglisemia iaitu kadar gula dalam darah terlalu rendah.

Berpuasa boleh meningkatkan risiko hipoglisemia dan
dehidrasi
.

Selain itu, anda juga mungkin berdepan risiko tahap gula dalam darah yang tinggi atau hiperglisemia berikutan makan berlebihan sebelum dan selepas berpuasa; sewaktu sahur dan berbuka.

Hipoglisemia, hiperglisemia dan dehidrasi semuanya sangat berbahaya bagi pesakit diabetes.

Puasa bagi pesakit diabetes, bolehkah?

Kajian mendapati bahawa 43 peratus daripada pesakit
diabetes jenis 1
dan 79 peratus daripada pesakit diabetes jenis 2 daripada 13 negara
Muslim berpuasa semasa Ramadan
.

Kemampuan dan kelonggaran berpuasa atau tidak bergantung kepada keadaan kesihatan anda. Bagi sesetengah orang yang menghidap diabetes, berpuasa mungkin berbahaya atau menyebabkan masalah kesihatan.

Mereka yang mempunyai diabetes boleh dikecualikan daripada berpuasa, terutamanya jika mempunyai komplikasi kesihatan tertentu seperti kerosakan pada buah pinggang.

Jika anda memilih untuk berpuasa, pastikan anda berbincang dengan doktor anda tentang langkah yang patut diambil bagi mengelakkan sebarang komplikasi. Doktor anda mungkin mengarahkan agar:

Jika anda mengambil insulin, anda akan memerlukan kurang insulin sebelum permulaan puasa

Jenis insulin juga mungkin perlu berubah dari jenis biasa anda

Insulin pra-campuran tidak disyorkan semasa berpuasa

Sebelum memulakan puasa, anda harus mengambil lebih banyak makanan yang diserap secara perlahan (GI rendah), seperti nasi basmati dan kacang dhal, dalam hidangan anda, bersama buah-buahan dan sayur-sayuran

Periksa tahap gula dalam darah anda lebih kerap daripada biasanya

Apabila anda berbuka, mulakan dengan sedikit makanan sahaja, dan elakkan hanya makan makanan manis atau berlemak

Pastikan anda tidak terlepas sahur pada hari berpuasa

Sewaktu berbuka, pastikan anda
minum banyak cecair bebas gula dan tanpa kafein
 untuk mengelakkan dehidrasi

Utamakan keselamatan

Tidak makan ketika mengambil insulin atau ubat-ubatan diabetes yang lain yang mengidap diabetes dapat meningkatkan risiko hipoglikemia (glukosa darah rendah).

Kajian mengenai orang yang menghidap diabetes yang berpuasa pada bulan Ramadan mendapati bahawa risiko dimasukkan ke hospital untuk hipoglikemia meningkat sebanyak 4.7 kali ganda pada pesakit diabetes jenis 1 dan 7.5 kali ganda pada mereka yang mempunyai jenis 2.

Oleh itu, antara perkara paling penting yang perlu diketahui pesakit diabetes ialah bila mereka patut berbuka puasa jika keadaan tidak lagi mengizinkan
mereka berpuasa
.

Pakar mengesyorkan untuk segera berbuka puasa jika berlaku hipoglisemia  (biasanya ditakrifkan sebagai tahap glukosa darah kurang daripada 70 mg / dl) berlaku.

Dalam keadaan tersebut, anda perlu segera berbuka dengan makanan atau minuman yang mengandungi karbohidrat. Ketahui tanda-tanda hipoglisemia seperti banyak berpeluh, muka pucat, cepat marah, lapar, mengantuk dan kurang koordinasi diri.

Anda juga harus segera berbuka dan mendapatkan bantuan perubatan jika kadar glukosa darah melebihi 300 mg / dl. Ketahui tanda-
tanda hiperglisemia
 termasuklah mulut kering, haus, lemah badan,
sakit kepala
, penglihatan kabur dan kerap kencing.

Sekalipun anda terpaksa berbuka kerana komplikasi kesihatan, jangan bersedih.

Pilihlah untuk mengutamakan kesihatan anda kerana puasa di bulan Ramadan bukanlah untuk menjejaskan kesihatan, sebaliknya agar anda belajar mensyukuri segala nikmat yang anda miliki termasuklah nikmat sihat.


Orang Diabetes Tak Tahu Nak Makan Apa? Amalkan 4 Jenis Sayur Ini

Ada banyak makanan yang sesuai untuk pesakit kencing manis, salah satunya ialah sayur untuk diabetes sebagai komponen penting dalam pemakanan harian.

Makanan terbaik, sayur untuk diabetes

Tanggapan bahawa pesakit diabetes tidak boleh makan sayur dan buah merupakan pendapat yang tidak benar.

Malah, pesakit diabetes sebenarnya boleh makan apa sahaja makanan dengan syarat mereka tidak makan secara berlebihan dan tahu mengawal pemakanan masing-masing.

Pastikan makanan yang diambil
mempunyai kadar indeks glisemik (GI) yang rendah
 dan tinggi kandungan fiber.

Sayur-sayuran merupakan antara contoh makanan yang mempunyai kadar GI yang rendah dan kandungan fiber yang tinggi.

Jika anda ingin tambah sayuran dalam menu harian anda tetapi tidak pasti sayur untuk diabetes apa yang boleh dimakan, sila ikuti senarai yang kami sediakan di bawah.

Untuk mendapatkan lebih banyak info tentang Kencing Manis, sila dapatkannya
di sini.

4 sayur untuk diabetes terbaik untuk dipilih

Makan sayuran bukan sahaja boleh membantu mengawal kencing manis
 tetapi juga boleh melindungi anda daripada strok, sakit jantung, tekanan darah tinggi dan juga kanser.

Apabila anda menghidap diabetes, anda juga mempunyai risiko untuk mendapat penyakit yang dinyatakan di atas.

Oleh itu, cuba makan makanan yang mempunyai kebaikan 2 dalam 1 seperti yang kami senaraikan di bawah ini.

Ia bukan sahaja dapat bantu anda mengawal kencing manis, malah merendahkan risiko daripada terkena penyakit lain.

Anda mungkin juga berminat:

Selalu Rasa Kebas Pada Tangan Dan Kaki? Jaga-Jaga, Ia Mungkin Tanda Diabetes!

1. Brokoli sayur untuk diabetes terbaik

Brokoli ialah sayuran yang sesuai untuk dimakan oleh pesakit diabetes. Bukan sahaja ia rendah kalori, malah brokoli juga kaya dengan antioksida dan diperkaya dengan vitamin A dan C.

Selain itu, sayur ini juga mengandungi fiber yang akan membuatkan pesakit kencing manis rasa kenyang untuk tempoh yang lebih panjang.

Tambahan lagi, brokoli mengandungi
sulphoraphane
, sejenis bahan kimia yang boleh merendahkan kadar gula dalam darah.

Sulphoraphane
 juga merupakan sejenis bahan anti kanser dan baik untuk jantung.

Brokoli baik dimakan secara mentah
. Jika anda ingin masak brokoli, anda boleh cuba rebus sayuran hijau ini dalam air yang panas supaya kebaikan
sulphoraphane
 di dalamnya tidak akan hilang.

2. Lebihkan bayam dalam makanan

Selain daripada brokoli, anda juga boleh cuba lebihkan bayam dalam makanan anda. Pengambilan bayam ataupun sayuran hijau yang lain secawan sehari dapat menurunkan risiko diabetes sebayak 14%.

Selain itu, pengambilan bayam yang banyak tidak mempunyai kesan yang tinggi terhadap perubahan paras gula dalam darah seseorang.

Malah, bayam juga mempunyai kalori dan karbohidrat yang rendah.

Bayam kaya dengan kandungan fiber, folat, zat besi dan juga kalsium yang tinggi. Oleh itu, bayam amat sesuai dimakan oleh pesakit kencing manis.

American Diabetes Association
 juga
 menyarankan pengambilan bayam
 sebagai makanan untuk pesakit kencing manis jenis 1 dan 2.

3. Asparagus kaya dengan vitamin C dan E

Selain bayam dan brokoli, asparagus juga perlu ditambah ke dalam pelan makanan pesakit kencing manis.

Sayur ini mengandungi banyak vitamin, mineral, dan fiber yang akan membuatkan pesakit kencing manis rasa kenyang untuk jangka masa yang panjang.

Malah, satu hidangan asparagus membekalkan 18% keperluan vitamin C dan E harian.

Ia juga mempunyai kandungan protein yang sederhana dan tidak akan membuatkan kadar gula dalam darah anda meningkat dengan mendadak.

British Journal of Nutrition
 juga telah mendapati pengambilan asparagus boleh membantu mengawal diabetes tahap 2.

Penyelidik daripada Karachi University di Pakistan pula mendapati, individu yang makan asparagus setiap hari
dapat mengawal kadar gula dalam darah
 dan menambah kadar insulin dalam badan.

Oleh itu, mulai hari ini, cuba tambahkan asparagus dalam masakan anda! Pasti anda akan nampak perbezaannya nanti.

4. Kenalkan zukini sebagai menu baru dalam sayur untuk diabetes

Zukini yang turut dikenali sebagai timun jepun ini mempunyai banyak manfaatnya yang tersendiri. Selain teksturnya yang rangup, sayur ini merupakan pilihan yang terbaik untuk pesakit diabetes.

Zukini mengandungi 0 lemak dan kaya dengan vitamin B, zink dan juga magnesium yang boleh membantu dalam menstabilkan kadar gula dalam darah.

Selain itu, sayur ini juga mempunyai lutein dan zeaxanthin, dua nutrien yang membantu dalam kesihatan mata.

Walau bagaimanapun, jika anda masukkan zukini dalam diet harian anda, kurangkan sedikit amaun karbohidrat harian kerana zukini mempunyai lebih sedikit kandungan karbo berbanding sayur-sayuran yang lain.

Amalkan makan sayur untuk diabetes guna kaedah suku-suku separuh

Jika anda mempunyai diabetes jenis 2, anda patut
mengamalkan diet suku suku separuh
 untuk membantu menurunkan kadar gula dalam darah.

Anda boleh isikan separuh pinggan dengan sayuran di atas, dan suku lagi dengan nasi ataupun apa-apa makanan karbohidrat pilihan anda, serta suku lagi isikan dengan daging yang anda gemari.

Jangan lupa jaga pemakanan anda dan amalkan gaya hidup sihat ya!


Ramai Pasangan Bercerai Ketika Kuarantin, Apa Nak Buat Jika Bosan Terkurung Di Rumah?

Untuk mendapatkan lebih banyak info tentang coronavirus di Malaysia, sila dapatkannya di sini.

Dunia kini sedang berhadapan dengan pandemik COVID-19. Disebabkan itu, pelbagai langkah keselamatan dan kesihatan telah diwujudkan oleh semua negara di seantero dunia untuk memerangi penularan virus korona baharu ini.

Di beberapa buah negara yang terjejas teruk seperti China dan Itali,
perintah lockdown telah dikeluarkan untuk menyekat segala pergerakan rakyat dari keluar dan masuk
 di negara terbabit dalam usaha membendung penularan wabak COVID-19.

[covid_19]

Sementara di Malaysia, Perdana Menteri, Tan Sri Muhyiddin Yassin telah mengumumkan
 Perintah Kawalan Pergerakan bermula 18 Mac 2020 sehingga 31 Mac 2020
. Sekiranya jumlah kes masih dilihat meningkat, tidak mustahil negara kita juga berkemungkinan untuk
lockdown
.

Ini adalah langkah yang sangat wajar dilakukan oleh pihak kerajaan setiap negara untuk mengehadkan pergerakan dan menggalakkan kuarantin dalam kalangan rakyat bagi mengurangkan jumlah kes positif COVID-19.

Pun begitu, ada pula berlaku kes yang membimbangkan akibat dari langkah kuarantin yang dibuat di China. Ingin tahu apakah kes tersebut? Jom kita sama-sama ikuti artikel ini dengan lebih lanjut!

Ramai pasangan di China bercerai akibat kuarantin terlalu lama?

Menurut laporan, terdapat ramai pasangan di bandar besar seperti Xi’an, Dazhou dan Tongchuan di China telah
memohon untuk bercerai dengan pasangannya
. Perkara ini juga telah menjadi topik perbincangan hangat di Weibo, laman sesawang sosial yang popular dalam kalangan masyarakat China.

Persoalannya, apakah sebab perkara ini terjadi? Tabloid Global Times menyatakan mungkin terdapat 2 sebab utama yang mengakibatkan berlakunya perkara ini.

Pertama, Pejabat Pendaftaran Perkahwinan baru sahaja dibuka semula selepas ditutup buat sekian waktu untuk mematuhi perintah
lockdown
di negara China.

Kedua, ramai pasangan China dikatakan menuntut cerai akibat dari kuarantin yang terlalu lama sekali gus mencipta pelbagai drama dan konflik dalam rumah tangga mereka.

Pun begitu, ramai dalam kalangan mereka yang tidak jadi untuk bercerai atau akan berasa menyesal selepas melakukannya. Ini membuktikan perintah kuarantin yang dijalankan bagi membendung penularan COVID-19 ini bukan sahaja akan menjejaskan kesihatan individu malah boleh
merosakkan keharmonian rumah tangga
.

Bercerai bukan satu pilihan yang wajar untuk suami isteri

Tidak dinafikan, suasana ketika pandemik COVID-19 ini adalah sangat membimbangkan. Perintah
lockdown
di sesebuah negara telah mengakibatkan isi rumah terpaksa ‘berkurung’ di dalam rumah sahaja.

Keadaan yang memaksa pasangan suami isteri melakukan kuarantin di rumah ini tentu sahaja akan mengakibatkan stres, depresi, bosan, lemah dan lesu ekoran pergerakan yang sangat terbatas.

Namun, adalah lebih baik jika kita pandang ia dari sudut positif bukan? Apa kata jika kalian menganggap ini adalah satu peluang untuk anda dan pasangan
honeymoon
di rumah sendiri?

Jadi, seiring dengan
Perintah Kawalan Pergerakan yang sedang berlangsung kini
, usahlah kita mencari salah, menuding jari atau bermasam muka dengan pasangan. Ini hanya akan memburukkan lagi keadaan yang sudah sedia teruk dengan penularan COVID-19.

Ini merupakan beberapa tip yang suami isteri wajar amalkan ketika sedang kuarantin di rumah:

#1. Saling bantu-membantu antara satu sama lain

Daripada berkelahi, apa kata anda dan pasangan saling bantu-membantu antara satu sama lain dalam hal membersihkan rumah, mencuci pinggan mangkuk, membasuh pakaian dan lain-lain? Dengan ini, dapatlah kalian semua bekerjasama dan mengisi masa lapang masing-masing.

#2. Menegur dengan bersopan tanpa memarahi

Jika anda terlihat anak anda yang masih kecil berdegil untuk bermain dengan kawan di luar rumah, jangan sesekali memarahinya. Sebaliknya, cuba tegur dengan bersopan agar tiada pihak yang kecil hati. Ia sudah tentu akan membuat rumah tangga kalian lebih aman dan harmoni.

#3. Ajar anak-anak mengenai COVID-19

Kebanyakan kanak-kanak masih kurang mengerti mengenai bahaya virus korona baharu ini. Oleh itu, sudah menjadi tanggungjawab
ibu bapa untuk mengajar anak-anak tentang pandemik yang melanda dunia ini
. Jelaskan kepada mereka dengan terperinci agar mereka faham dengan situasi dunia sekarang.

#4. Adakan mesyuarat keluarga

Sebagai ibu bapa, kalian perlu menjadi nakhoda dalam keluarga. Oleh itu, adakan mesyuarat keluarga untuk sama-sama membincangkan peranan yang perlu dimainkan masing-masing.

Mungkin sebagai ayah, anda adalah orang yang bertanggungjawab memastikan bekalan makanan dan minuman mencukupi sepanjang tempoh separa
lockdown
ini berlangsung.

Sebagai ibu pula, mungkin tanggungjawab anda adalah untuk memastikan anak-anak tidak keluar rumah dan mengamalkan kebersihan serta kerap mencuci tangan dengan sabun dan air sentiasa.

Anak-anak juga tidak wajar diketepikan. Mungkin kalian boleh membantu dengan menawarkan diri untuk melakukan kerja-kerja di rumah? Ia tidak begitu sukar bukan?

Dengan langkah-langkah ini, maka
keharmonian di dalam rumah tangga sepanjang tempoh kuarantin
 ini dapat dicapai. Jadikanlah kes pasangan bercerai di China ini sebagai satu pedoman buat kalian.

[mc4wp_form id=’115319″]

Akhir kata, marilah kita sama-sama memerangi wabak COVID-19 ini demi masa depan dunia yang lebih cerah!

#HelloHealthGroup, #HelloDoktor, #HelloHealthCoronaVirus

Baca juga:

Bawa Anak Bermain Di Taman Permainan, Selamat Ke Dari COVID-19?

Naik Bas Balik Kuantan, Pemuda Positif COVID-19 Bakal Tambah Jumlah Kes Di Malaysia?

Merebak Dari Sentuhan, Pegang Muka Sendiri Jadi Punca Jangkitan COVID-19?

COVID Akhirnya Ragut 2 Nyawa, Orang Tua Lebih Berisiko? INI Sebab Kena Elak Perhimpunan Besar

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020


Nak Jantung Lebih Sihat Dan Kulit Glowing? Makan Sebiji Epal Sehari Sudah Cukup!

Epal merah merupakan makanan kegemaran ramai rakyat Malaysia. Ia bukan sahaja mudah didapati, malah harganya yang murah juga membuatkan buah epal warna merah amat popular di dalam kalangan penggemar buah. Tetapi, tahukah anda berapa banyak kalori epal merah?

Untuk pengetahuan anda, sebiji epal warna merah mengandungi 95 kalori. Oleh sebab itu, makan sebiji dua epal tidak akan menjadi masalah untuk mereka yang menghidap
diabetes jenis 1 atau jenis 2.

Bukan itu sahaja, makan epal warna merah merupakan salah satu cara yang terbaik untuk menjaga kesihatan jantung anda. Menurut kajian, makan sebiji epal sehari dapat mengurangkan risiko penyakit jantung.

Sebenarnya, ada banyak lagi kebaikan epal warna merah yang anda mungkin tidak tahu. Tetapi, sebelum kita bercakap lebih lanjut mengenainya, mari baca mengenai mitos yang paling popular mengenai epal di bawah.

Untuk mendapatkan lebih banyak info tentang Pemakanan Sihat, sila dapatkan
di sini
.

Epal merah VS epal hijau, mana lebih baik?

Persoalan di atas sudah lama menjadi perdebatan umum. Mana yang lebih berkhasiat,
epal merah atau epal hija
u?

Sebenarnya, perbezaan utama di antara kedua-dua jenis epal ini ialah rasanya yang sedikit berbeza. Jika anda suka makan epal yang manis dan berjus, maka epal merahlah yang paling sesuai untuk anda.

Tetapi, jika anda sukakan epal yang sedikit masam dengan kulit yang tebal, pilihlah epal hijau yang lebih rangup.

Walaupun begitu, bagaimana pula dengan kandungan nutrisi epal warna merah dan epal hijau?

Sebenarnya, kedua-dua epal ini tidak mempunyai sebarang perbezaan yang ketara dari segi nutrisinya.

Jika anda sedang menjaga
kadar gula dalam darah
, pilihlah epal hijau yang mempunyai jumlah gula yang kurang.

Ia juga mempunyai serat yang lebih banyak dan jumlah karbohidrat yang lebih sedikit berbanding epal warna merah.

Epal merah pula mengandungi jumlah antioksidan yang tinggi. Oleh sebab itu, epal merah merupakan makanan yang amat baik untuk mencegah kanser.

Kebaikan makan epal merah

Epal merah merupakan makanan yang amat versatil. Jika anda bosan mengambilnya secara mentah, epal merah boleh dibuat jus atau dimakan bersama salad.

Tidak kiralah apa pun cara anda makan buah epal, manfaat yang terkandung di dalamnya tidak berubah. Antara kebaikan makan epal merah yang anda perlu tahu ialah:

1.
Baik untuk jantung anda

Salah satu cara yang terbaik untuk mengekalkan kesihatan jantung adalah dengan mengamalkan pengambilan buah epal setiap hari.

Menurut kajian, epal boleh
merendahkan tahap kolesterol jahat
 (LDL) di dalam darah. Secara tidak langsung, pengambilan epal boleh mengurangkan risiko sakit jantung dan strok.

Selain itu, menurut sebuah lagi kajian yang diterbitkan di dalam jurnal
Stroke
 pada tahun 2013, setiap 7 gram serat yang diambil boleh
mengurangkan risiko strok
 sebanyak 7%.

Sebiji epal mengandungi 5 gram serat. Oleh sebab itu, anda boleh mengamalkan pengambilan 2 biji epal sehari sebagai salah satu cara untuk mengurangkan risiko sakit jantung atau strok.

2.
Epal bagus untuk kulit

Epal warna merah mengandungi banyak vitamin C yang membantu badan
menghasilkan kolagen
, sejenis protein yang penting untuk kesihatan kulit.

Kolagen dapat membantu mengekalkan lapisan kulit yang kalis air. Lapisan ini akan membuatkan kulit anda nampak lebih cantik dan sihat. Vitamin C juga penting untuk mengekalkan kekuatan kuku dan rambut.

3.
Boleh menguatkan otak

Menurut kajian, mereka yang kerap makan epal kurang berisiko untuk mengalami penyakit seperti
Alzheimer dan Parkinson.

Jika anda suka makan epal warna merah, jangan buang kulitnya! Sejenis antioksidan yang terdapat pada kulit epal iaitu
quercetin
 boleh mengurangkan tekanan oksidatif dengan cara menghalang radikal bebas daripada merosakkan sel otak.

Kesimpulan

Tidak dinafikan lagi, epal warna merah mempunyai pelbagai manfaat dari segi kesihatan. Ia bukan sahaja baik untuk jantung anda, epal warna merah juga bagus untuk kulit dan
boleh menguatkan ingatan.

Jika boleh, makanlah buah epal sehari sekali. Ia boleh menjadi cara yang terbaik untuk anda kekal sihat, langsing dan menjaga kesihatan jantung.

Kalau boleh, makan epal sekali dengan kulitnya! Kulit epal mengandungi 1001 kebaikan yang boleh memberi manfaat terhadap kesihatan. Jika anda jemu makan epal mentah, cubalah buat jus!


PKP Disambung BERSEBAB Untuk Perangi COVID-19, Ini 29 Langkah Cegah Virus- PASTI BERHASIL!

Untuk mendapatkan lebih banyak info tentang coronavirus di Malaysia, sila dapatkannya di sini.

Banyak yang kita masih tidak tahu berkenaan dengan virus korona baharu (COVID-19) yang kini menjangkiti hampir 200,000 individu di seluruh dunia.

Berikut adalah statistik terkini di Malaysia:

[covid_19]

Apa yang lebih menakutkan adalah beberapa negara sudah mengisytiharkan pelbagai jenis langkah pencegahan drastik. Ia bagi memulihkan keadaan semasa dan memastikan kadar jangkitan tersebut turun.

Suatu ketika dahulu,
 Pertubuhan Kesihatan Sedunia (WHO) pernah menggerakkan amalan cuci tangan secara agresif
. Kini, ia masih saranan utama bersama dengan langkah pencegahan baharu iaitu
social distancing
atau jarak sosial.

Berikut adalah video tentang bagaimana kita boleh melakukan
social distancing
 sendiri di rumah:

https://www.facebook.com/HelloDoktorMY/videos/3475692265791979/

Jadi apa yang termaktub dalam amalan jarak sosial ni? Teruskan membaca untuk mengetahuinya dengan lebih lanjut.

Kepentingan amalan jarak sosial dalam mencegah wabak COVID-19 di Malaysia

Amalan jarak sosial tidak dapat membantu merawat mereka yang telah dijangkiti. Walau bagaimanapun, ia merupakan langkah yang baik bagi mengelakkan individu lain daripada dijangkiti.

Salah satu daripada maklumat penting berkenaan dengan penyakit berjangkit adalah nilai R0 (R-
naught
). Nilai tersebut memperincikan risiko penyebaran kepada beberapa individu lain bagi satu individu yang berjangkit.

Sebagai contoh, bagi virus COVID, nilai R0 adalah pada sekitar 2 hingga 3. Ini bermakna, satu orang berjangkit berisiko untuk menyebarkannya kepada 2-3 individu lain pada satu masa. Berbeza dengan virus influenza yang mempunyai nilai R0 1.3.

Virus yang disebarkan melalui titisan udara seperti COVID tidak berlegar-legar lama di udara. Ia kebiasaannya akan jatuh kira-kira 1 meter daripada kedudukan orang yang bersin atau batuk.

Artikel berkaitan:

Namun, itu bukanlah cara penyebaran utama. Model jangkitan yang sering digunakan bagi membuat kiraan risiko bergantung kepada sentuhan rapat di antara dua individu. Barang bertukar tangan, bersalaman dan berpelukan, ini semua merupakan kaedah penyebaran COVID.

Penyelesaiannya? Sudah tentulah amalan jarak sosial. Ia merupakan satu tindakan bagi meningkatkan jarak fizikal di antara dua individu bagi mengelakkan jangkitan atau tularnya jangkitan (jika anda sumber COVID).

Wabak COVID di Malaysia berada pada tahap yang serius. Peningkatan pada jumlah mereka yang dijangkiti berkait rapat dengan faktor kontak rapat sewaktu menghadiri sesuatu majlis seperti yang terbaru, di Masjid Sri Petaling.

Anda mungkin berminat untuk membaca:

62% Penyebaran COVID-19 Daripada Kluster Tabligh, Adakah Ia Akan Berakhir Atau Makin Teruk?

Perhimpunan Tabligh Di Masjid Sri Petaling Hotspot COVID19 Sampai Tersebar Ke Negara Lain!

Peristiwa tersebut menunjukkan
kepentingan menjaga jarak dalam usaha untuk membasmi wabak COVID di Malaysia
. Semakin jauh jarak anda dengan individu lain, semakin sukarlah sesuatu jangkitan untuk bertapak di dalam badan anda.

Langkah amalan jarak sosial untuk basmi virus korona baharu

Berikut merupakan cara-cara bagaimana anda boleh mengurangkan risiko untuk dijangkiti virus korona baharu.

Elakkan jangkitan COVID di rumah

Basuh tangan secara kerap dan
utamakan kebersihan rumah.

Elakkan daripada memeluk, bersalam atau mencium ahli keluarga yang lain.

Bersihkan permukaan yang disentuh berulang kali seperti meja makan, dapur, tombol pintu dan kerusi sofa secara kerap.

Buka tingkap untuk pengudaraan yang lebih baik atau laraskan penyaman udara kepada suhu dan kadar pengudaraan yang bersesuaian.

Kurangkan daripada membeli barang di kedai (melainkan barang basah dan keperluan masakan). Beli barang secara di atas talian.

Jika ada ahli keluarga yang sakit, tempatkan dan asingkan mereka di dalam satu bilik.

Individu sakit dan mereka yang menjaganya perlu memakai topeng muka tiga lapis apabila berada di dalam bilik yang sama.

Jaga orang tua (mereka yang berusia 65 tahun ke atas) dengan baik. Jika ada individu sakit di dalam rumah, pastikan orang tua ditempatkan jauh dari bilik mereka yang sakit. Sebaiknya, cari tempat tinggal alternatif.

Lindungi diri anda di tempat kerja daripada virus korona baharu

Jika anda sakit, rehat di rumah dan jangan datang ke tempat kerja.

Elakkan daripada bersalaman dengan individu lain.

Jika hendak bermesyuarat, lebih selamat jika anda bermesyuarat menggunakan talian telefon atau konferens video.

Sediakan sumber untuk cuci tangan yang cukup. Pastikan sabun sentiasa ada, bekalan air tidak dipotong dan
hand sanitizer
diletakkan di tempat umum untuk digunakan oleh semua orang. Lebih baik jika anda boleh bekalkan
hand sanitizer
kepada setiap pekerja.

Makan di meja sendiri atau di luar, mana-mana kawasan bukan tempat orang berkumpul. Jangan kongsi makanan anda.

Bersihkan meja kerja anda secara kerap.

Pastikan kawasan kantin atau kafeteria bersih dan mengamalkan cara penyediaan makanan yang baik.

Batalkan aktiviti luar syarikat atau apa-apa aktiviti yang memerlukan semua pekerja untuk berkumpul.

Lakukan ini untuk elak COVID jika anda masih belajar

Menurut pengumuman berkenaan dengan arahan kawalan pergerakan, semua sekolah dan institut pengajian tinggi awam dan swasta akan ditutup. Sekiranya selepas dua minggu dan tempat anda belajar dibuka kembali, lakukan ini untuk rendahkan risiko jangkitan.

Jika sakit, elakkan daripada menghadiri kelas.

Basuh tangan secara kerap ketika berada di tempat belajar.

Elakkan daripada menyertai apa-apa aktiviti berkumpulan.

Batalkan perhimpunan mingguan/harian.

Ajar rakan-rakan atau anak murid (jika anda guru/pensyarah) cara membasuh tangan yang betul.

Bersihkan kelas atau tempat belajar secara kerap. Jika anda bekerja di perpustakaan, pastikan setiap meja dibersihkan secara teliti. Kain meja perlu dicuci secara kerap.

Jika boleh, buat sesi pembelajaran di luar kelas.

Buka tingkap untuk pengudaraan yang baik.

Pastikan kantin sekolah menyediakan makanan dengan protokol yang mementingkan kebersihan kantin.

Elakkan jangkitan COVID di tempat awam

Bawa
hand sanitizer
 bersama anda.

Gunakan sistem pembayaran eDompet.

Elakkan tempat keramaian.

Jika anda merupakan pemandu bas, teksi atau
Grab
, bersihkan kenderaan anda secara kerap.

Semua ini penting kerana virus korona baharu ini boleh kekal di sesuatu tempat dalam masa yang tertentu seperti dalam gambar:

Konklusi

Wabak COVID di Malaysia boleh diatasi dengan amalan jarak sosial. Kadangkala salah satu tanda kita menyayangi seseorang adalah dengan berjauhan daripada mereka.

Pihak kerajaan telah mengeluarkan perintah kawalan pergerakan yang bermula pada 18 Mac 2020 hingga 31 Mac 2020. Patuhi dan bantu kerajaan dalam membasmi wabak COVID yang semakin berleluasa.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Perintah Kawalan Pergerakan, Langkah Efektif Bendung Korona Virus Di Malaysia

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Lelaki MUDAH Dijangkiti Virus Novel Korona?


Buah-buah Terbaik Untuk Berbuka Puasa

Semasa berpuasa, badan kita mengalami beberapa perubahan termasuk penyesuaian enzim dalam badan. Enzim, biasanya dihasilkan oleh sistem pencernaan, perlahan-lahan akan berkurangan bergantung kepada berapa lama anda puasa. Lapisan yang melindungi perut juga akan mengurangkan ketebalan. Jadi, jika anda berbuka puasa dengan makanan yang merengsakan perut anda, anda lebih cenderung untuk mendapatkan masalah penghadaman.

Oleh itu, apabila berbuka puasa, makanan yang anda makan adalah sangat penting. Anda perlu memilih makanan yang mudah dihadam, sebagai contoh, buah-buahan. Maka buah-buahan manakah baik untuk dimakan ketika berbuka puasa?

Tembikai

Terkenal kerana kandungan air tembikai,
antioksidan,
 vitamin, dan mineral. Oleh kerana kandungan air yang tinggi, buah-buahan ini adalah adalah pembuka selera yang bagus, kerana badan sering mengalami dehidrasi selepas puasa. Tembikai mempunyai 92% air dan penuh dengan elektrolit yang boleh membantu badan menambah cecair dan elektrolit yang hilang semasa berpuasa. Tembikai juga mudah dihadamkan.

Tembikai juga boleh membantu mencegah beberapa penyakit. Warna merah pada tembikai menunjukkan bahawa tembikai mengandungi banyak lycopene, sebatian yang memainkan peranan dalam mencegah penyakit jantung dan
kanser prostat
. Choline dalam tembikai boleh membantu mencegah keradangan dengan mengekalkan struktur membran sel anda. Akhir sekali, antioksidan, vitamin A, vitamin C dan dalam tembikai boleh membantu menjana semula sel-sel kulit dan rambut anda yang sihat.

Epal

Epal terkenal dengan banyak manfaat.
Epal
 boleh membantu sistem penghadaman anda menyediakan organ-organ untuk menerima makanan yang lebih kompleks. Walaupun kandungan air epal tidak sebanyak tembikai itu, epal mempunyai kandungan serat yang tinggi.

Apabila anda berpuasa, terdapat peluang makan berlebihan yang lebih tinggi, terutama ketika berbuka puasa. Jika anda tidak makan selama hampir 12 jam, anda akan cenderung untuk makan lebih banyak. Ini sudah tentu tidak baik kerana ia boleh meningkatkan risiko obesiti. Dengan makan epal sebelum makan, anda boleh mengurangkan keinginan anda untuk
 makan terlalu banyak.
 Serat dalam epal boleh memberikan anda rasa kenyang, menghalang anda daripada mengambil makanan berlebihan daripada yang anda perlukan.

Selain daripada mengehadkan pengambilan makanan anda, nutrien dalam epal boleh mengurangkan risiko diabetes, tahap kolesterol darah yang lebih rendah, mencegah katarak, dan melindungi tubuh daripada kesan-kesan negatif radikal bebas yang boleh menyebabkan kanser.

Anggur

Buah kecil ini boleh menjadi alternatif anda untuk tembikai dan epal. Rasa segar dan manis boleh membantu menambah cecair dan gula yang dikurangkan semasa berpuasa.

Anggur juga menyediakan sistem pencernaan anda untuk makanan yang lebih kompleks.

Di samping itu, anggur juga mempunyai banyak manfaat kesihatan yang lain. Dengan kandungan air yang tingga dan mengandungi serat, anggur boleh membantu
sembelit.
 Kalium dalam anggur memainkan peranan dalam mencegah tekanan darah tinggi. Satu kajian yang dijalankan pada tahun 2013 mencadangkan bahawa pengambilan anggur boleh mengurangkan risiko mendapat diabetes jenis 2 dalam kalangan orang dewasa. Anggur boleh mengurangkan alahan yang teruk juga. Antioksidan dalam anggur yang dikenali sebagai polifenol boleh menurunkan risiko kanser paru-paru, kanser pankreas, kanser prostat dan kanser kolon.


Orang Diabetes Tak Tahu Nak Makan Apa Waktu Sarapan? Cuba 9 Menu Ini!

Malaysia kaya dengan pelbagai jenis menu makanan. Namun bagi pesakit diabetes, wujud sedikit kekangan kerana perlu menjaga pemakanan mereka. Jom ketahui 9 menu sarapan sihat mesra diabetes yang pasti menyelerakan!

Untuk mendapatkan lebih banyak info tentang Kencing Manis sila dapatkannya
di sini.

Menu sarapan sihat untuk pesakit diabetes

Sarapan dianggap sebagai hidangan penting untuk memulakan hari. Ini khususnya bagi
penghidap kencing manis.

Bersarapan di waktu pagi
 dapat membantu memastikan gula darah (glukosa) anda stabil sepanjang hari.

Tabiat tidak bersarapan boleh menyebabkan gula dalam darah naik secara mendadak selepas waktu makan tengah hari dan malam.

Namun, individu dengan penyakit ini perlu mengambil makanan yang seimbang bagi mengawal
paras gula dalam darah
.

Berikut 9 idea sarapan pagi yang baik untuk mereka dengan diabetes.

1. Roti bakar, menu sarapan sihat & sedap

Menggunakan
roti gandum
,
french toast
 mengandungi 4 gram serat dan 13 gram protein bagi memastikan gula dalam darah stabil sepanjang pagi.

Sarapan pagi kaya protein ini juga tidak akan mengganggu jumlah pengambilan karbohidrat untuk hari tersebut.

Apa yang anda perlukan untuk menyediakan menu ini adalah telur, susu, madu,
serbuk kayu manis
, serbuk lada hitam dan
roti gandum
.

2. Telur

Telur merupakan pilihan
 menu sarapan sihat yang lazat dan boleh dimasak dengan pelbagai cara berbeza.

Ia rendah kalori dan tinggi protein serta hanya sedikit kandungan karbohidrat.

Anda boleh menyediakan telur dengan cara menggoreng, merebus atau menikmati telur hancur. Untuk menyihatkan lagi masakan, tambahkan
sayuran seperti bayam
, cendawan dan lada benggala.

3. Puding biji chia
overnight

Biji chia
 sangat baik untuk pesakit diabetes kerana ia
mengandungi serat
 tinggi dan asid lemak omega-3 sihat serta rendah karbohidrat boleh hadam – ia boleh digunakan tubuh dan meningkatkan paras gula darah.

Serat larut dalam biji chia membantu menurunkan paras gula dengan melambatkan proses makanan bergerak melalui usus dan diserap ke
dalam aliran darah.

Apa yang diperlukan untuk hidangan ini adalah biji chia, susu badam tanpa gula, ekstrak vanilla dan balang. Anda juga boleh menambah buah-buahan segar seperti beri biru atau strawberi.

Baca juga:

Menu sarapan sihat #4. Mil oat

Walaupun kandungan karbohidrat dalam oat agak tinggi, tetapi ia pilihan yang baik kerana membantu menurunkan paras gula disebabkan kandungan seratnya yang tinggi.

Selain
mengandungi serat
 yang disebut beta-glucan – bertanggungjawab untuk kebanyakan kesan penurunan gula dalam darah, oat juga dapat membuatkan anda berasa kenyang lebih lama.

Untuk menjadikan menu oat anda lebih enak dan berkhasiat, tambahkan bahan seperti
serbuk kayu manis
, buah beri, kacang atau yogurt Greek – pilihan yang langsung tidak mempunyai karbohidrat.

5. Roti bakar gandum & mentega kacang

Mentega kacang dan roti bakar adalah antara pilihan sarapan klasik yang mudah dan sesuai untuk pesakit diabetes.

Pengambilan makanan tinggi lemak dipercayai dapat melambatkan pelepasan gula dalam aliran darah dan mencegah kenaikan
paras glukosa
 secara mendadak.

Selain mentega kacang, mentega gajus atau badam juga boleh dijadikan pilihan. Tetapi pastikan ia tanpa gula tambahan ya!

Menu sarapan sihat #6. Bijirin tinggi serat

Terdapat pilihan bijiran sarapan penuh serat dengan sedikit atau tanpa gula yang dapat memastikan paras glukosa anda stabil di samping membekalkan tenaga.

Makan dengan susu rendah lemak atau campurkan ke dalam yogurt Greek untuk lebih protein. Jangan lupa untuk menambah ½ biji pisang untuk rasa manis semula jadi.

7. Pankek pisang

Dengan hanya telur dan pisang, anda boleh menikmati menu sarapan sihat tanpa gula tambahan.

Dengan rasa manis semula jadi
daripada pisang
 yang dilenyek, makanan ringkas ini membekalkan kadar protein dan serat baik untuk menstabilkan paras gula dalam darah serta mengenyangkan.

Anda boleh menambahkan sirap maple dan yogurt atau keju ricotta untuk protein tambahan.

8.
Smoothie

Merupakan idea mudah yang boleh dijadikan pilihan minuman sihat dengan hanya mencampurkan semua bahan dan dikisar.

Bagi penghidap diabetes, anda masih perlu mengambil kira kandungan karbohidrat mengikut kadar keperluan harian.

Daripada hanya menggunakan sejenis buah atau sayuran dalam
smoothie
, berikut adalah beberapa kombinasi idea antara buah-buahan dan sayuran yang boleh dicuba:

Timun

Lobak merah

Avokado – membantu menjadikan
smoothie
 lebih berkrim

Buah beri

Buah sitrus
 – oren, nanas, limau nipis dan pelbagai pilihan lain

Pisang – juga membantu menjadikan
smoothie
 berkrim

Kacang gajus

Yogurt

Keju kotej

Krim

9. Yogurt Greek & keju kotej

Yogurt Greek dan keju kotej merupakan pilihan sarapan yang baik.

Ia mudah disediakan dan dapat disesuaikan dengan citarasa anda untuk menambah bahan lain seperti:

Kacang – sumber tenaga yang baik kerana rendah karbohidrat

Oat atau bijirin gandum untuk kandungan serat

Buah beri merupakan pilihan buah yang popular

Buah-buahan – tembikai wangi (
cantaloupe
) pilihan yang baik

Pilihan menu di atas menyelerakan, betul tak? Jadi siapa kata pesakit diabetes tidak boleh makan makanan yang sedap?

Selamat mencuba!


Si Kecil Sembelit? Ini Cara Ubatinya, Rawatan Sesuai Untuk Anak 3-5 Tahun

Pening memikirkan apakah ubat sembelit kanak kanak di farmasi sesuai untuk diberikan kepada si kecil berusia 3-5 tahun?

Bagi individu dewasa yang pernah mengalami sembelit, pastinya anda menyedari betapa keadaan itu amat tidak menyelesakan.

Bagi merawat keadaan yang tidak menyelesakan ini, anda harus mengenal pasti terlebih dahulu apakah tanda-tanda masalah sembelit pada anak.

Untuk mendapatkan lebih banyak info tentang Keibubapaan, sila dapatkannya
di sini.

Masalah sembelit pada anak usia 3-5 tahun

Sebelum kita mengetahui apakah jenis ubat sembelit kanak kanak di farmasi yang boleh dibeli, berikut adalah penerangan ringkas dan simptom pada anak untuk anda kenal pasti.

Kanak-kanak yang mengalami sembelit akan
mempunyai pergerakan usus
 yang jarang, kesukaran untuk berak atau najis keras.

Punca keadaan ini biasanya
disebabkan latihan tandas
pada peringkat permulaan dan perubahan dalam diet.

Simptom masalah sembelit

Tanda dan gejala sembelit pada kanak-kanak mungkin termasuk:

Pergerakan usus kurang 3x seminggu

Najis yang keras, kering dan sukar untuk dikeluarkan

Mengalami kesakitan semasa
membuang air besar

Sakit perut

Darah pada permukaan najis keras

Anak mungkin mengelak untuk membuang air besar kerana bimbang akan berasa sakit. Si kecil juga mungkin akan menyilangkan kaki, memegang punggung atau mengerutkan muka apabila membuang air besar.

Punca sembelit

Punca yang menyebabkan sembelit juga perlu diketahui sebelum anda membeli sebarang ubat sembelit kanak kanak di farmasi. Antara puncanya:

Perubahan dalam rutin atau corak harian seperti melancong,
memulakan sekolah baharu
 atau tekanan

Pengambilan diet rendah serat dan kurang
pengambilan cecair harian

Mengabaikan keperluan untuk membuang air besar

Tidak mahu menggunakan tandas awam

Alahan atau intoleransi
 terhadap produk tenusu

Sejarah keluarga dengan masalah sembelit

Ada kalanya sembelit yang dialami merupakan gejala kepada masalah kesihatan lain seperti:

Sindrom rengsa usus

Penyakit Hirschsprung

Hipotiroidisme

Sista fibrosis

Baca juga:

Rawatan dan ubat sembelit kanak kanak di farmasi

Berikut antara rawatan dan ubat yang boleh diberikan:

Diet makanan harian

Lakukan perubahan terhadap diet harian anak mungkin dapat menjadikan najis mereka lebih lembut dan memudahkan pergerakan usus, seperti:

Makan lebih banyak
makanan tinggi serat

Perbanyakkan pengambilan air dan cecair jika anak mengambil lebih serat

Berikan makanan yang mengandungi probiotik seperti yogurt

Pastikan anda memasukkan lebih banyak pilihan makanan kaya serat dalam diet seperti buah-buahan, sayuran dan bijirin penuh.

Untuk mengetahui jumlah keperluan serat harian anak, gunakan umur mereka dan ditambah dengan 5. Sebagai contoh, jika usia anak adalah
5 t
ahun, mereka memerlukan 10 gram serat setiap hari.

Urutan bantu atasi masalah sembelit anak

Urut perut anak secara perlahan boleh membantu mengendurkan otot yang menyokong
pundi kencing
 dan usus – sekali gus menggalakkan aktiviti usus.

Meningkatkan aktiviti fizikal

Gaya hidup tidak aktif juga boleh mendorong kepada masalah sembelit. Jadi galakkan anak untuk melakukan lebih banyak aktiviti fizikal bagi membantu merangsang pengecutan dan pergerakan usus.

Suplemen serat atau pelembut najis

Penambahan suplemen serat tanpa preskripsi seperti Metamucil atau Citrucel (boleh dibeli di farmasi,
over-the-counter
) juga dapat membantu.

Namun anak perlu dipastikan untuk mengambil air secukupnya – sekurang-kurangnya 1 liter setiap hari agar produk suplemen ini dapat berfungsi dengan baik.

Suppositori (ubat punggung)

Gliserin boleh digunakan untuk melembutkan najis pada kanak-kanak yang sukar menelan ubat atau pil. Pastikan anda mendapatkan nasihat doktor sebelum memberikan kepada anak.

Anda juga boleh memberikan ubat sembelit kanak kanak di farmasi, Lactulose bagi membantu merawat masalah anak sukar membuang air besar.

Ubat sembelit kanak kanak di farmasi: Langkah pencegahan

Sebaik sahaja sembelit anak anda telah ditangani, adalah penting untuk mencegahnya daripada kembali.

Anda boleh membantu mencegah sembelit pada anak dengan perkara yang sama untuk merawatnya, iaitu:

Ajar anak anda untuk tidak berlengah membuang air besar

Biasakan anak dengan rutin untuk ke tandas,
selepas makan
 atau sebelum tidur. Ini amat penting untuk kanak-kanak lelaki selepas latihan tandas, kerana mereka mungkin terlupa membuang air besar
apabila kencing berdiri

Galakkan anak anda untuk aktif secara fizikal. Aktiviti fizikal yang kerap boleh menggalakkan pergerakan usus

Beri anak anda pelbagai makanan, termasuk makan banyak buah-buahan dan sayur-sayuran, yang merupakan sumber serat yang baik

Kesimpulan

Kini anda sudah mengetahui apakah jenis rawatan serta ubat sembelit kanak kanak di farmasi yang boleh diberikan kepada si kecil.

Biasanya sembelit pada kanak-kanak berlaku untuk tempoh jangka pendek dan tidak berkaitan dengan masalah kesihatan lain.

Pun begitu, dalam sesetengah kes masalah sembelit ini boleh menjadi gejala bagi sesuatu keadaan kesihatan lain.

Jadi, sekiranya sembelit yang dialami anak tidak pulih walaupun setelah mencuba kaedah rawatan di atas atau menjadi semakin kronik, lakukan
pemeriksaan dengan pakar pediatrik
 segera.


Minum Air Detoks Boleh Buat Kurus & Buang Toksin Badan? Ini FAKTA Benar Tentang 'Detox'

Hari ini, air
detox
 (detoks) telah menjadi amalan popular bagi mereka yang ingin
membersihkan toksin badan
. Malah, air
detox
 untuk kempiskan perut dan turunkan berat badan juga tersenarai antara manfaat yang sering diperkatakan.

Cuba anda membuat carian di internet, anda akan mendapati perbincangan kegemaran mengenai tip kecantikan termasuk detoks.

 Detoks adalah istilah baru untuk menggambarkan pelbagai resepi pemakanan dicipta untuk membersihkan badan, meningkatkan tenaga, dan membantu menurunkan berat badan secara drastik.

Ia telah menjadi satu trend baru. Walau bagaimanapun, masih terdapat cerita di sebalik
trend kecantikan baru
 ini yang anda perlu tahu.

Kebenaran di sebalik diet air
d
etox
 yang perlu anda tahu

Air
detox
 untuk kempiskan perut dan turunkan berat badan

Walaupun jus minuman detoks atau air telah terbukti tidak menyebabkan kemudaratan kepada tubuh, tetapi tidak bermakna keberkesanannya terbukti.

Ramai penjual detoks mendakwa bahawa produk detoks memfokuskan untuk mengeluarkan bahan toksin yang kononnya melekat dan
menghilangkan lapisan usus
 ini.

Dengan meminum air
detox
, anda berasa selesa kerana telah mengeluarkan risiko penyakit dalam badan. Tanggapan ini tidak benar sama sekali dan kurang bukti saintifik.

Usus tidak menyimpan toksin yang boleh membuat anda sakit, dan
pembersihan kolon
 anda tidak perlu.

Jadi, adalah tidak benar jika dikatakan
air
detox
 untuk kempiskan perut dan
menurunkan berat badan
.

Tubuh menyingkirkan toksin dengan sendirinya

Tubuh kita dicipta dengan fungsi ajaib untuk mengeluarkan toksin secara semula jadi tanpa bantuan daripada mana-mana jus
atau teh
.

Ramai wanita dan juga lelaki sangat tertarik dengan iklan pembersihan badan dengan detoks.

Kes ini adalah benar bagi orang yang menjalani diet yang tidak sihat, kurang pemakanan bernutrisi, minum berlebihan, atau ingin menyingkirkan toksin yang dibina dalam badan.

Walau bagaimanapun, tidak ada bukti yang jelas menunjukkan bahawa air
detox
 untuk kempiskan perut atau membantu anda mengeluarkan toksin daripada badan.

Secara umumnya, toksin ditakrifkan sebagai bahan yang dihasilkan daripada proses biologi alam sekitar, tumbuh-tumbuhan dan haiwan yang boleh menjadi
racun kepada manusia
.

Badan anda boleh menyerap toksin semula jadi dan buatan apabila anda makan, minum dan bernafas.

Jadi, adakah air
detox
diperlukan?

Air sememangnya
 merupakan satu perkara penting yang diperlukan oleh badan. Tetapi, adakah badan kita memerlukan air
detox
?

 Dan, adakah benar air
detox
 iaitu campuran air dengan lemon mampu menyahtoksik kotoran dalam badan?

Perlukah air detoks?

Menurut penyelidik makanan dan bekas jurucakap Akademi Pemakanan dan Dietetik, Joy Dubost, RD, badan manusia tidak semestinya memerlukan air detoks.

Cara terbaik untuk membersihkan sistem badan adalah dengan meminum banyak air serta mendapatkan
serat yang mencukupi
 bagi memastikan
sistem pencernaan
 anda berfungsi seperti biasa.

Ada yang mengatakan faedah daripada minuman detoks ini dapat memperbaiki tona dan tekstur kulit serta dalam masa yang sama dapat meningkatkan tahap mood dan tenaga.

Selain itu, ia juga dikatakan membantu mengurangkan berat badan- ini menjadi antara sebab mengapa minuman ini menjadi pilihan.

Dubost menyatakan bahawa idea tentang detoks ini dibuat oleh selebriti terkenal seperti Beyonce yang menggunakan diet ini untuk
menurunkan berat badan
 dalam filem lakonannya.

Tambah Dubost,
puasa
 berselang (
intermittent fasting
) membuktikan dapat membantu individu mengurangkan berat badan.

Tetapi penambahan eliksir detoks seperti sirap maple dengan jus lemon, air, lada hitam, dan mungkin air garam, sebenarnya tidak begitu membantu dalam meningkatkan tahap kesihatan.

Tidak ada bukti saintifik bahawa air detoks dapat memberi manfaat kesihatan.

Malahan pelan berpuasa seminggu dengan hanya meminum air lemon detoks membuatkan individu yang mengamalkannya akan kelesuan dan hilang tenaga, kerana tidak mendapat nutrien dan kalori yang diperlukan selama beberapa hari.

Lakukan dengan betul

Dubost berkata, idea tentang
air lemon
 detoks boleh ‘membersihkan’ badan adalah salah, kerana
toksin dalam badan
 menerusi saluran gastrousus.

Dan, untuk badan menjalankan fungsinya dengan baik, ia memerlukan serat.
Air lemon
 tidak mengandungi serat yang diperlukan badan untuk ‘membersihkan diri’.

Menurut pakar ini lagi, beliau tidak percaya apa yang disebutkan tentang proses ‘pembersihan’ melalui
air lemon detoks
 akan membantu membuang toksin atau bahan bahaya dari badan.

Malahan, beliau memberitahu bahawa saluran gastrousus, hati dan buah pinggang yang akan membantu tubuh anda untuk detoks.

Ada kesan sampingan ke jika selalu minum air detoks?

Beberapa cara dalam kaedah detoks boleh jadi memudaratkan untuk kesihatan.

Sebagai contoh, perancangan detoks kebanyakannya memberi tumpuan kepada penghapusan nutrien yang menyebabkan lemak dalam badan.

Tetapi pada satu masa, ia kadang-kadang boleh mengeluarkan protein yang boleh meletakkan anda pada risiko malnutrisi.

Mereka yang telah meneruskan pengambilan jus ini berisiko mengalami ketidakseimbangan elektrolit seperti natrium dan kalium.

Amalan detoks yang dipanggil pengairan kolon tidak perlu untuk mengeluarkan lemak sihat, dan tambahan pula ia boleh menyebabkan komplikasi serius seperti
cirit-birit
 atau jangkitan darah.

Selain itu, mereka yang mempunyai masalah kesihatan khas seperti mengandung, imuniti yang lemah atau mempunyai penyakit kronik seperti jantung atau masalah buah pinggang tidak perlu minum detoks.

Kesimpulannya, detoks masih kurang kelulusan saintifik untuk keselamatan dan kesan sebenar.

Jadi, daripada menghabiskan wang pada beberapa cara detoks yang mungkin berbahaya, lebih baik dapatkan tidur yang cukup, senaman dan diet seimbang yang kaya dengan buah-buahan dan sayur-sayuran.

Rutin hidup mudah ini akan membantu anda mendapatkan kulit yang berseri, mengempiskan perut, penurunan berat badan yang berterusan dan mencegah pelbagai penyakit.


Otot Teras dan Fungsinya

Daripada hanya mendapatkan enam pek pada abdomen anda, mengapa tidak anda mendapatkan enam pek dan juga tulang belakang yang sihat?

Berhenti lakukan
sit-ups
 dan
crunches
. Ia mungkin hanya akan mendatangkan lebih banyak mudarat berbanding manfaat.

Kebanyakan masyarakat melihat teras enam pek adalah apa yang mereka perlukan. Kebenaran perlu ditegakkan bahawa otot untuk tujuan tontonan bukanlah yang paling penting.

Kepentingan otot teras yang anda mungkin tidak tahu

Di sini saya akan menjelaskan tentang otot teras atau “pembuat duit”. Jika anda mampu melatih kawasan ini sebelum melakukan apa-apa senaman dan semasa senaman, anda pasti akan mendapat tulang belakang yang lebih sihat dan mengekalkan kestabilan bahagian bawah belakang badan anda. Jangan risau kerana otot enam pek anda juga akan mendapat manfaatnya.

Perkara yang paling penting mengenai otot ini adalah ia berfungsi untuk melindungi tulang belakang anda. Ia berada di bawah abdomen enam pek “
rectus abdominis
“, jadi ia seringkali dipandang remeh. Namun begitu, peranannya adalah jauh lebih hebat berbanding segala otot yang lain.

Kebanyakan individu mempunyai masalah melatih kawasan ini. Berikut merupakan beberapa cara mudah untuk melakukannya:

Berbaring pada permukaan yang rata seperti katil atau lantai.

Kemudian, bayangkan anda sedang menarik pusat anda keluar dan masuk ke dalam tulang belakang anda. Jika anda memerlukan bayangan visual atau sebarang bantuan, saya mencadangkan anda untuk menggunakan jari anda atau sebarang objek sebagai pengukur untuk lebih memahaminya.

Kuncinya di sini adalah jangan menahan nafas anda. Anda sepatutnya masih boleh berbual sementara melatih otot-otot ini.

Bagi individu yang baru, saya mencadangkan anda untuk melatih otot ini dengan menahannya selama 5 minit. Ulangi proses ini untuk sejumlah 20 kali untuk mendapatkan “feel” tentang bagaimana sistem ini dilakukan sebenarnya.

Latih fungsi otot teras anda, bukannya anatomi

Jadi, anda masih melakukan
sit-ups
 dan
crunches
 dan tertanya-tanya mengapa klien anda masih mengadu sakit bahagian bawah belakang badan?

Fikirkan sejenak mengenainya: apabila anda melakukan
biceps curls
, anda boleh melihat otot anda mengembang dan mengecut secara jelas. Hari keesokannya, anda akan merasai otot anda seperti membengkak akibat senaman pada hari sebelumnya. Otot bisep anda juga akan terlihat sedikit mengecut dan akan kekal pada posisi ini jika tidak ditegangkan.

Mengapa otot teras anda pada bahagian anterior badan anda tidak berfungsi dengan cara yang sama? Otot adalah otot. Ia mengembang dan mengecut. Ia akan “bertindak balas”. Ia hanya semudah itu.

Hujah saya adalah dengan melakukan
sit-ups
 dan
crunches
, anda hanya akan membuatkan ia lebih buruk untuk badan anda. Menurut kajian yang dilakukan oleh Dr. Stuart McGill membuktikan perkara ini. Dengan melakukan senaman otot teras yang memaksa tulang belakang anda mendapatkan lekapan yang berlebihan (
sit-ups
 dan
crunches
), sendi dan
disc
 tulang anda akan mendapat mudaratnya.

Apakah fungsi utama otot teras?

Kesemua otot pada teras dan pelvik lumbar punggung adalah kompleks dan saling bekerjasama untuk menyediakan perlindungan kepada tulang belakang anda terutamanya segmen lumbar pada kolum vertebra. Paling penting, kawasan ini akan membantu melindungi tulang belakang anda daripada sebarang pergerakan yang berbentuk
anti-rotation, anti-flexion
dan
 anti-extension
.

Sudah tentu, bukannya kita perlu mengelakkan sebarang pergerakan otot semasa kehidupan seharian kita. Itu bukan maksud saya. Namun begitu, untuk tujuan latihan, kita patut fikirkan tentang otot teras kita begini untuk mendapatkan pemahaman yang lebih tentang apa sebenarnya yang berlaku pada tulang belakang kita.

Pertama sekali, anda perlu untuk mengatur tulang belakang anda untuk mendapatkan postur yang anda rasa paling sesuai untuk badan anda. Dua kawasan ini adalah sangat penting jika sasaran anda adalah untuk mendapatkan otot teras yang kuat dan berfungsi dengan baik.

Kemudian, sasaran anda seterusnya pula sepatutnya adalah kestabilan otot teras anda. Jika anda mampu untuk menstabilkan otot teras anda ketika ia sedang berubah (pergerakan), jadi anda akan mencapai tahap kesihatan yang lebih baik dan bahagian bawah belakang badan yang lebih sihat,

Selepas itu, ia adalah masa yang terbaik untuk memberi penekanan untuk menguatkan otot teras anda dengan menambah rintangan tambahan seperti bola perubatan, getah rintangan, kolum kabel,
valslides
 dan lain-lain. Apabila mempunyai asas yang bagus untuk kesemua elemen ini, anda boleh mula menambah kuasa dan pergerakan yang lebih kuat untuk dimasukkan ke dalam rutin latihan otot teras anda.

Perkembangan ini adalah penting kerana ia akan membantu untuk melindungi tulang belakang anda untuk tempoh yang lebih lama.

Bagaimanakah ini semua masuk akal?

Sebelum itu, mari fikirkan mengenai tahap latihan otot teras anda yang asas seperti senaman
plank
. Semasa melakukan senaman ini, otot teras anda perlu disokong atau didakap untuk mencipta tekanan penuh kepada badan dan untuk mengekalkan posisi yang statik, sementara berat badan dan graviti anda akan menghalang anda daripada melakukannya.

Pada tahap seterusnya, anda akan mula melakukan senaman  yang mana anda akan sedaya upaya untuk mengelakkan tulang belakang anda tidak mengalami sebarang kerosakan terutamanya pada bahagian lumbar tulang belakang. Dalam masa yang sama, anda tidak mahu untuk membiarkan tulang punggung anda terhempas ke lantai.

Dalam usaha untuk anda melakukan ini sebetulnya, adalah penting untuk anda mempunyai kestabilan pada otot teras anda. Itu merupakan kuncinya. Itu juga merupakan punca saya percaya bahawa ia adalah penting untuk belajar bagaimana untuk menstabilkan otot teras anda sebelum menambah elemen kuasa dan kekuatan.

Perkembangan dalam latihan otot teras

Saya akan memilih secara spesifik senaman untuk menguatkan otot teras, daripada yang asas sehingga lah yang paling rumit. Ini merupakan satu cabaran yang akan membuka kunci kepada konsep ini lalu menguatkan fungsi otot teras.

Saya menyarankan untuk memahirkan diri dalam senaman pada setiap peringkat sebelum melangkah lebih jauh.

Latihan tahap asas untuk otot teras

Berikut merupakan senarai tiga senaman asas untuk otot teras diikuti dengan demontrasi video bagi setiapnya:

Plank Hold

Hips Don’t Dance Mountain Climber

Dead-Bug

Latihan tahap pertengahan untuk otot teras

Sesudah anda memahiri senaman asas, ikuti senarai ini untuk mengetahui empat senaman untuk menguatkan otot teras berserta dengan video bagi setiapnya:

Perfect Posture Rotating Plank

Half-Kneeling Chop

Anti-Rotation “Pallof” Press and Overhead Raise

Plank Body-Saw with Valslides

Latihan tahap lanjutan untuk otot teras

Akhir sekali, anda sudah bersedia untuk tahap lanjutan. Berikut merupakan senarai tiga senaman untuk menguatkan lagi otot teras berserta dengan video bagi setiapnya:

Side Plank Hold to Row with Hip Flexion

Half-Kneeling Medicine Ball Wall Toss

Farmer’s Carry Variation: Bottoms-Up Kettlebell Waiter’s Hold with Dumbbell Suitcase Hold

Peringatan: tujuan utama latihan ini adalah untuk otot asas anda melatih fungsinya dan bukannya anatomi. Dengan berbuat demikian, anda akan mendapati ia lebih mudah untuk mencapai sesuatu tahap yang optimal bagi aspek prestasi dan kesihatan, di samping mengelakkan kecederaan.

Hello Health Group
 tidak menyediakan nasihat perubatan, diagnosis, atau rawatan.


Tanda Sakit Jantung Wanita Dan Lelaki Berbeza! Ini 3 Simptom Yang Perlu Diperhatikan

Pernahkah anda melihat adegan sakit jantung di kaca televisyen? Pelakon yang terkena serangan jantung pasti akan rebah sambil memegang dada. Namun, tanda sakit jantung wanita dan lelaki sebenarnya mungkin tidak dramatik seperti apa yang anda tonton!

Walaupun kedua-dua lelaki dan wanita boleh mengalami serangan jantung sebegitu, namun sakit jantung yang dialami wanita selalu
berlaku dengan lebih senyap
 tanpa sebarang tekanan pada kawasan dada.

Sebaliknya, wanita akan rasa sesak nafas, tekanan atau rasa sakit pada kawasan bawah dada atau atas abdomen, pening kepala, atau rasa hendak pitam.

Disebabkan tanda-tanda yang biasa ini, wanita sering mengabaikan tanda sakit jantung wanita yang mereka alami kerana menjangkakannya sebagai sakit biasa.

Walaupun begitu, serangan jantung boleh membawa maut walaupun tandanya tidak ketara, lebih-lebih lagi jika mangsanya tidak mendapatkan rawatan secepat mungkin.

Baca lebih lanjut tentang Kesihatan Jantung
di sini.

Tanda sakit jantung wanita

Tanda sakit jantung wanita secara amnya sama dengan lelaki – sakit dada, sesak nafas dan rasa tidak selesa. Walau bagaimanapun,
simptom yang paling ketara iaitu sakit dada
 selalunya tidak dialami oleh wanita.

Namun, wanita yang pernah mengalami sakit jantung menggelar simptom ini sebagai tekanan pada kawasan dada. Walaupun nampak mustahil, sebenarnya kita boleh mengalami serangan jantung tanpa sakit dada!

Selain itu, wanita juga lebih berisiko untuk mengalami lebih banyak tanda sakit jantung berbanding lelaki.

Sebagai contoh, kaum Hawa mungkin akan alami simptom atau tanda sakit jantung wanita seperti:

Sakit leher, rahang, belakang badan atau perut.

Sesak nafas.

Sakit di kedua-dua bahagian lengan.

Loya dan muntah-muntah.

Pening kepala dan rasa hendak pitam.

Rasa penat yang amat sangat.

Sembelit.

Jika anda perasan, tanda sakit jantung wanita di atas merupakan antara tanda sakit biasa dan jarang dianggap sebagai sakit jantung.

Malah, wanita juga mengalami lebih banyak simptom ketika berehat berbanding lelaki. Selain itu,
tekanan emosi juga mempunyai peranannya yang tersendiri
 dalam memicu sakit jantung dalam kalangan wanita.

Disebabkan wanita sukar mengenal pasti tanda-tanda sakit jantung, mereka selalunya tiba lewat untuk rawatan.

Oleh sebab itu, kebanyakan mereka telahpun mengalami kerosakan pada jantung masing-masing apabila tiba di hospital.

Malah, disebabkan perbezaan simptom ini, sakit jantung dalam kalangan wanita tidak dapat didiagnosis dengan baik seperti di dalam kalangan lelaki.

3 tanda senyap sakit jantung pada wanita

Sebagai panduan, kami akan kongsikan 3 tanda senyap serangan jantung yang dialami wanita:

1. Tanda sakit jantung wanita – Rasa letih yang luar biasa

Kebanyakan wanita mempunyai kariernya yang tersendiri. Malah, dalam masa yang sama, mereka juga sibuk menguruskan rumah dan menjaga anak.

Oleh sebab itu, tidak hairanlah jika wanita sering rasa letih disebabkan hari mereka yang sibuk.

Walau bagaimanapun, menurut Dr. Leslie Cho dari
Cleaveland Clinic
, rasa letih yang luar biasa merupakan salah satu tanda sakit jantung.

Sebagai permulaan, perhatikan jika anda:

Cepat penat setelah melakukan senaman yang biasa anda lakukan.

Anda tidak melakukan apa-apa aktiviti, tetapi rasa ‘tercungap-cungap’ dan penat.

Aktiviti seperti membeli-belah dan berjalan ke tandas membuatkan anda rasa penat.

Walaupun anda rasa letih, anda sukar untuk tidur.

2.

Berpeluh-peluh dan sesak nafas tanda sakit jantung

Apabila wanita jadi semakin berusia, kurangnya senaman dan
penambahan berat badan
 menyebabkan isu seperti sesak nafas.

Selain itu, wanita yang
sedang melalui menopaus
 pula sering mendapati diri mereka berpeluh-peluh tanpa sebab.

Oleh sebab itu, dua simptom ini sering diendahkan oleh kaum Hawa.

Walau bagaimanapun, semua ini boleh menandakan masalah hati jika ia berlaku secara tiba-tiba. Sebagai contoh:

Sesak nafas tanpa melakukan sebarang aktiviti.

Rasa sukar untuk bernafas yang jadi semakin teruk selepas bersenam.

Berpeluh-peluh disebabkan stres walaupun tidak ada punca tekanan.

Berpeluh-peluh yang ditemani simptom lain seperti sakit dada dan keletihan.

3. Tanda sakit jantung wanita –
Sakit leher, rahang, belakang badan

Sakit pada bahagian leher, rahang dan belakang badan mungkin merupakan tanda sakit jantung, lebih-lebih lagi jika asal usulnya sukar untuk dikenal pasti.

Sebagai contoh,
anda rasa sakit belakang
, namun sukar untuk menentukan lokasi atau kawasan yang sedang sakit.

Jika simptom ini berlarutan walaupun anda berhenti bersenam, pastikan anda berjumpa doktor dengan kadar yang segera.

Ladies
, hati-hati dengan sakit jantung!

Untuk pengetahuan anda, wanita melaporkan mengalami 3 tanda amaran di atas berminggu-minggu atau sebulan sebelum serangan jantung.

Lebih cepat anda mendapatkan pemeriksaan daripada doktor, lebih tinggilah peluang untuk anda mengesan masalah tertentu sebelum ia bertindak menyerang anda.

Malah, jika anda sudah lama mengalami simptom sakit jantung, pastikan anda berjumpa doktor secepat mungkin.

Ramai wanita yang keliru dengan tanda-tanda serangan jantung. Ada yang rasa letih seperti baru sahaja berlari marathon, ada juga yang mengalami sakit belakang yang teruk.

Jangan sesekali abaikan jika anda mengesyaki diri anda mempunyai sakit jantung. Jaga diri anda dan
telefon 999 jika berlakunya sebarang kecemasan.


Suka Pakai Bedak Sejuk Dari Dulu Lagi? Teruskan, Rupanya Ada 6 Manfaat Ini!

Sebenarnya, produk ini telah lama wujud dan ia amat popular dalam kalangan nenek moyang kita semua sejak zaman dahulu lagi. Kenapa? Ketahuilah bahawa ada banyak kebaikan bedak sejuk itu pada kulit
terutama terhadap wajah individu
!

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Apa sebenarnya produk bedak sejuk?

Buat anda yang tidak pernah menggunakan bedak ini,
ia adalah sejenis produk talkum
 berbentuk tiga segi seperti piramid, berwarna putih, bersaiz kecil, bertekstur lembut dan mudah hancur.

Berasal daripada rutin tradisional masyarakat Melayu, produk ini dahulu dihasilkan dengan bahan utama tepung beras. Seiring kemajuan teknologi moden kini,
 bahan lain juga telah dicampurkan
 dalam ramuan bedak ini.

Antara bahan-bahan yang popular sebagai tambahan ke dalam kandungan produk ini
termasuk gel lidah buaya
, ekstrak timun, pati tomato serta banyak lagi bahan yang ternyata bagus untuk kulit.

Sesuai dengan namanya, bedak ini digunakan untuk menyejukkan di samping melembap dan memutihkan kulit wajah. Dalam pada itu, ia turut dikatakan mampu
membantu mencegah masalah jerawat
.

Persoalannya, adakah benar ada kebaikan bedak sejuk ini yang boleh
mendatangkan manfaat pada kulit?

Ini kebaikan bedak sejuk pada kulit muka!

Ada sebab kenapa
produk ini telah lama digunakan
, ia dikatakan akan membawa manfaat berikut:

#1. Menyegarkan kulit wajah

Pertama dan paling utama, bedak ini biasa digunakan
 untuk menyegarkan kulit muka
 dengan cara menyejukkannya. Ini sangat bagus terutama apabila wajah terdedah dengan cuaca yang panas.

Alasannya, produk ini memiliki bahan utama yakni tepung beras yang mempunyai efek khas untuk menyejukkan persekitaran di sekeliling. Kesannya, kulit muka bakal rasa lebih segar dan sejuk.

#2. Melembapkan kulit muka

Kedua, individu yang ada masalah kulit terlalu kering dan sensitif juga boleh menggunakan bedak ini kerana ia mampu membuat wajah
lebih lembap, lembut dan licin
. Hasil daripada itu, anda akan tampak jauh lebih muda berbanding usia yang sebenar.

#3. Memutihkan kulit muka

Ketiga, mereka yang ada isu tona kulit tidak sekata juga boleh menggunakan bedak ini agar dapat
memutihkan kembali kulit yang gelap
 akibat cahaya matahari. Disebabkan itu juga, ia turut sesuai digunakan untuk merawat selar
sunburn
 atau
sunspots
.

#4. Menyelesaikan masalah jerawat

Bedak ini turut dipercayai mampu mengecilkan dan membersihkan liang pori tersumbat angkara minyak, peluh atau sebum yang boleh menjadi
punca munculnya jerawat pada kulit muka
 anda.

Dengan kulit yang bebas daripada sebum, maka masalah jerawat akan selesai di samping mampu mengurangkan komedo hitam (
blackhead
) atau putih (
whitehead
) dari terus membelenggu.

#5. Menegangkan kulit wajah

Tidak hanya itu, anda yang sedang mengalami proses
 penuaan dengan kedutan dan kerutan
 yang banyak mungkin boleh menegangkan kembali kulit muka dengan menggunakan bedak ini.

Produk ini boleh digunakan sebagai topeng muka yang berfungsi sama dengan masker lain seperti yang diperbuat daripada kunyit dan lain-lain. Caranya, gunakan bedak ini setiap kali sebelum masuk tidur.

#6. Menanggalkan sel-sel kulit yang mati

Terakhir, anda juga kena tahu bahawa wajah kita terdapat banyak sel-sel kulit yang mati. Kesemua sel tersebut perlu dibuang daripada
 kulit muka agar ia tampak lebih bersih.
Jadi, apa lagi cara yang lebih efektif selain penggunaan bedak ini?

Berikut cara pakai bedak sejuk yang betul!

Pada zaman dahulu, nenek moyang kita akan membuat serta memproses secara sendiri produk ini.

Kini, lambakan
 produk talkum sejuk ada di pasaran
 yang anda boleh cari dan beli. Pastikan produk tersebut telah menepati piawaian Kementerian Kesihatan Malaysia (KKM) terlebih dahulu.

Jika anda kurang pasti cara pakai bedak sejuk, mudah sahaja. Anda cuma perlu menghancurkan ia menjadi serbuk sebelum menyapukan dan meratakan ia di kulit muka dengan cara lembut.

Biasa kita baca atau dengar bahawa ia selalu digunakan pada waktu malam sahaja bukan? Namun, individu juga boleh menggunakannya pada
waktu pagi, siang dan petang
 mengikut masing-masing.

Konklusinya, wujud banyak manfaat yang ditawarkan oleh bedak ini kepada kulit wajah mengikut kepercayaan orang lama tetapi kajian lanjutan masih perlu dijalankan kerana bedak itu sendiri ada risiko kesihatan yang
termasuk boleh menyebabkan kanser
.

Baca lagi artikel berkaitan:

Benarkah Bedak Talkum Boleh Menjadi Punca Kanser Ovari?

Ini 5 Punca Utama Kanser Ovari, Betul Ke Bedak Talkum Pun Boleh Jadi Penyebab?

BERHENTI Percaya Bedak Talkum Ada Kaitan Dengan Kanser Ovari! Ini Penjelasan Pakar Sebenar

Namun, masih belum ada lagi kes buruk berlaku akibat bedak ini. Jadi, mungkin benar ia bagus dan selamat!


Ulser Mulut

Definisi

Apakah itu ulser mulut?

Ulser mulut kebiasaannya luka kecil merah dan menyakitkan yang berlaku di dalam mulut anda atau pada gusi. Ulser mulut yang berlaku sekali-sekala biasanya tidak berbahaya dan hilang dengan sendiri. Ia hanya menyebabkan rasa sakit dan susah untuk makan dan minum.

Apakah kebarangkalian ulser mulut?

Keadaan ini adalah sangat kerap berlaku. Ia kebiasaannya berlaku lebih kepada wanita berbanding lelaki dan boleh melibatkan semua peringkat umur. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom ulser mulut?

Simptom biasa ialah ulser kecil berbentuk bujur atau bulat yang hilang dalam tempoh 1 atau 2 minggu tanpa meninggalkan kesan. Saiznya berbeza-beza mengikut jenis ulser: minor, major atau ulser mulut Herpetiform.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus menghubungi doktor jika anda mengalami mana-mana perkara berikut:

Ulser yang besar;

Selalu berulang dengan ulser baru datang sebelum ulser lama hilang atau berlaku dengan kerap;

Ulser berekalan melebihi 2 minggu;

Ulser yang menjangkat ke bibir;

Sakit yang anda tidak boleh kawal dengan rawatan sendiri;

Sangat susah makan atau minum;

Demam tinggi bersama ulser.

Ketahui puncanya

Apakah yang mengakibatkan ulser mulut?

Sebab yang pasti masih tidak jelas walaupun para pengkaji mengesyaki bahawa ia disebabkan oleh kombinasi beberapa faktor yang menyumbang kepada berlakunya penyakit ini, walaupun pada orang yang sama.

Luka minor pada mulut anda disebabkan prosedur gigi, memberus gigi terlalu kasar, kemalangan sukan atau tergigit.

Ubat gigi dan pembasuh mulut yang mengandungi sodium lauryl sulphate.

Sensitif terhadap makanan, khususnya coklat, kopi, stawberi, telur, kacang, keju dan makan pedas atau berasid.

Diet kurang vitamin B-12, zink, asid folik atau zat besi.

Tindakbalas alergik terhadap bakteria tertentu di dalam mulut.

Helicobacter pylori, bakteria yang sama menyebabkan ulser peptik.

Perubahan hormon semasa haid.

Tekanan emosi.

Keadaan kesihatan: HIV/AIDS, penyakit Behcet, penyakit keradangan usus, penyakit Celiac.

Ketahui faktor risiko

Apakah yang meningkatkan saya kepada risiko ulser mulut?

Terdapat banyak faktor risikonya seperti:

Ia berlaku lebih kerap kepada remaja dan dewasa muda.

Ia lebih kerap berlaku kepada wanita.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakan ulser mulut didiagnosis?

Pemeriksaan visual sudah mencukupi untuk mendiagnosis ulser mulut. Dalam sesetengah kes, anda mungkin menjalani ujian untuk melihat masalah kesihatan lain terutamanya jika ulser anda teruk dan berpanjangan.

Bagaimanakan ulser mulut dirawat?

Rawatan akan disyorkan bagi ulser yang besar, berpanjangan atau luar dari kebiasaan.

Pencuci mulut. Ia mengandungi lidocaine dan steroid dexamethasone yang boleh mengurangkan sakit dan radang.

Produk melalui kaunter dan preskripsi seperti Benzocaine, Fluocinonide, Hydrogen peroide mungkin membantu menghilangkan sakit dan mempercepatkan proses pemulihan jika ia disapu pada ulser tunggal sebaik sahaja ia muncul.

Suplemen nutrisi. Asid folik, vitamin B-6, vitamin B-12 atau zink diperlukan jika anda kekurangan vitamin ini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ulser Mulut?

Gaya hidup dan kaedah pengubatan sampingan berikut mungkin membantu anda mengatasi ulser mulut:

Basuh mulut anda. Gunakan bilasan air garam atau serbuk penaik (larutkan 1 sudu teh serbuk penaik di dalam ½ cawan air suam).

Sapukan sedikit susu magnesia pada ulser beberapa kali sehari.

Elakkan makanan berasid atau pedas yang boleh menyebabkan irirtasi dan sakit.

Letakkan ais pada ulser terbabit dengan membiarkan ketulan ais cair secara perlahan di atas ulser tersebut.

Berus gigi anda dengan lembut menggunakan berus lembut atau ubat gigi tanpa buih seperti Biotene atau Sensodyne ProNamel.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


'Beauty Is Pain', 8 Jenis Kasut Tumit Tinggi Ini Bawa Mudarat Pada Si Pemakai, AWAS!

“
Beauty is pain
’’. Ini adalah pepatah yang sering kali diujarkan oleh kebanyakan penggemar dan pengikut fesyen. Dari hujung rambut ke hujung kaki, kesemuanya memerlukan penggunaan atau penggayaan fesyen yang kadangkala menyakitkan. Sebagai contoh, kasut tinggi.

Apabila membabitkan penggunaan kasut, sudah pasti ia sangat sinonim dengan gaya penampilan setiap wanita. Jadi, tidak dinafikan setiap wanita mempunyai pelbagai koleksi
jenis kasu
t untuk penggunaan rutin atau fungsi yang berbeza.

 Bagi kebanyakan wanita berkerjaya, mereka sudah pasti menjadikan penggunaan kasut tinggi sebagai salah satu aksesori penting bagi menyerlahkan keanggunan diri dan membuatkan mereka berasa bergaya seiring dengan peredaran fesyen.

Pun begitu, setiap perkara mempunyai pro dan kontranya. Anda perlu tahu bahawa di sebalik kecantikannya, pasti ada kemudaratan.

Ingin tahu mengenai mudarat kasut tumit tinggi dengan lebih lanjut? Sila ikuti artikel ini.

Kasut tinggi buat individu tampil langsing tapi ini fakta sebenar!

Di sebalik kecantikan yang dibawanya, kasut tinggi ini sebenarnya boleh mendatangkan beberapa kemudaratan terhadap individu yang memakainya.

Mungkin jika anda sudah tahu apakah kemudaratan yang disebabkan olehnya, anda akan mula fikir untuk mahu atau tidak memakai kasut tinggi ini.

Tahukah anda bahawa negara Filipina telah mengharamkan penggunaannya kerana ia boleh menjejaskan kesihatan individu?

Statistik menunjukkan bahawa kasut dengan tapak yang tinggi adalah salah satu faktor terbesar yang menyebabkan masalah pada kaki dalam kalangan wanita, sehingga mengakibatkan masalah kekal sebagai akibat daripada penggunaan yang berpanjangan.

 Walaupun kasut ini mempunyai nilai (harga) yang lebih tinggi, namun ia berpotensi mengubah postur badan dan menjejaskan kesihatan anda secara keseluruhan

Jenis kasut tinggi dan kesannya

Sebelum itu, wajar untuk kita kenal terlebih dahulu jenis kasut tumit tinggi dan pelbagai lagi jenis kasut lain yang sebenarnya boleh menjejaskan kesihatan kita, seperti:

#1. Kasut tinggi
ultra high

Kasut tumit tinggi
ultra high
 boleh menyebabkan buku lali terseliuh dan pelbagai sakit kronik yang mungkin anda sendiri belum tahu mengenainya.

Kasut tinggi, sama ada stail
sky high
 atau stail
medium high
, diketahui boleh menyebabkan benjolan yang menyakitkan di
bahagian belakang tumit
.

Tekanan yang diletakkan pada tempat ini menyebabkannya lebam, bengkak, lepuhan dan juga
sakit Achilles
.

Dengan menukar kasut dan memakai pad tumit mungkin dapat membantu
melegakan kesakitan
, namun benjolan ini akan berkekalan.

Masalahnya adalah pada posisi kasut bertumit tinggi
ultra high
ketika meletakkan kaki di dalamnya.

Kesemua tekanan diletakkan pada tapak kaki bahagian depan. Ini merupakan lokasi kritikal di mana tulang metatarsus yang panjang bertemu dengan tulang sesamoid dan tulang kaki (phalanges).

Tekanan yang berlebihan boleh merosakkan tulang dan saraf. Dalam sesetengah keadaan, tekanan pada jangka masa panjang boleh mengakibatkan fraktur halus.

Satu-satunya penyelesaian adalah berjalan dengan menggunakan kasut tumit yang rendah. Pakar mengesyorkan ketinggian kasut seharusnya tidak melebihi daripada 5 cm. Biarpun bertumit 5 cm, ia tidak patut dipakai sepanjang masa.

#2.
Stilettos

Stilettos
 merupakan
heels
 dengan tumitnya yang sangat sempit. Keseluruhan berat anda diletakkan pada satu titik halus.
Ini akan meningkatkan risiko anda untuk jatuh dan menyakitkan buku lali anda.

Lebih baik anda memakai kasut bertumit dempak. Ini kerana ia mempunyai permukaan yang besar, membenarkan pembahagian berat badan yang sekata. Kasut bertumit dempak menyediakan lebih kestabilan seterusnya mengurangkan risiko anda untuk tersandung.

#3.
Ballet flats

Ballet flats
 tidak mempunyai struktur sokongan. Ia bukan sahaja mencegah kaki daripada berfungsi dengan baik, namun ia turut meningkatkan risiko masalah lutut, pinggul dan belakang badan.

Sokongan lengkung yang tidak sempurna mungkin menyebabkan
fasciitis plantar
. Sekiranya anda masih mahu memakai
ballet flats
, anda harus membeli lapik dalam kasut dan
pad tumit
 untuk menyediakan kaki anda dengan lebih banyak sokongan.

#4.
Flip flop

Memandangkan flip flop atau selipar menawarkan liputan yang sangat sedikit, ia meletakkan
risiko kaki
 anda untuk terkena selumbar dan kecederaan. Oleh itu,
pesakit diabetes
 tidak sepatutnya memakai selipar bagi mengelakkan komplikasi yang terhasil daripada luka dan geseran. Selain itu, selipar hampir sama dengan
ballet flats
 kerana tiada sokongan lengkung.

#5.
Gladiator sandals

Gladiator sandals
adalah sejenis kasut yang menggunakan ikatan atau lilitan tali pada bahagian hadapannya lalu menjadikannya sangat cantik dan menarik untuk dipakai.

Namun begitu, tali ini hanya akan memberi ilusi sokongan buku lali tetapi ia sebenarnya tidak sekuat mana. Disebabkan itu, ia boleh menyebabkan kaki si pemakai terseliuh apabila jatuh.

#6. Kasut
Mule

Mule
adalah sejenis kasut yang berbentuk tirus di hadapannya dan ia hadir dengan varisasi bertutup atau terbuka. Kedua-duanya adalah tidak disyorkan dipakai kerana ia akan memenyekkan jari kaki ekoran bentuk hadapannya yang tirus.

 Lebih penting, ia tidak memberi sokongan kepada buku lali dan bahagian belakang kaki. Ia akan menyebabkan buku lali terseliuh ataupun kerosakan jangka panjang.

#7. Kasut platform

Kasut platform mempunyai tapak kasut yang keras. Ia mengganggu mekanisme berjalan. Semasa anda berjalan, kaki anda perlu bengkok. Kasut platform pula akan menghalang anda daripada membengkokkan kaki.

Bayangkan semasa anda cuba untuk berjalan di mana kaki anda berusaha sebaik mungkin untuk membengkok tetapi kasut platform anda terus menggunakan tapaknya yang keras untuk memegang kaki anda.

#8. Kasut plastik

Kasut plastik

adalah trend wanita masa kini. Diharapkan trend ini tidak akan tahan lama kerana ia berpotensi menjadi tempat bakteria membiak!

Material plastik itu bukan saja menyebabkan kaki anda berpeluh dan berbau busuk, tapi geserannya juga boleh mengakibatkan lepuh dan rasa sakit.

Jadi anda masih mahu memakai kasut tinggi atau kasut jenis lain yang boleh mendatangkan kemudaratan terhadap anda? Fikirkannya semula.

Bagaimana kasut tumit
tinggi menjejaskan pemakainya?

Tubuh badan seorang wanita akan cuba untuk mengimbangi tumit yang disebabkan oleh lenturan pinggul dan tulang belakang ke hadapan.
Untuk mengekalkan keseimbangan, betis, pinggul dan otot belakang akan menjadi tegang.

Ini seterusnya akan menyebabkan keletihan dan ketegangan pada otot yang berlebihan. Lama-kelamaan, penggunaan kasut bertumit tinggi juga boleh menyebabkan otot betis menjadi kejang dan bonjol (bulge).

Kebanyakan wanita akan mengalami perubahan pada postur tubuh mereka sebaik sahaja mereka memakai kasut tinggi. Perkara ini berlaku disebabkan oleh perubahan pada keberadaan titik tekanan.

Berikut merupakan kemudaratan kasut bertumit tinggi terhadap pemakainya secara terperinci:

Mudarat kasut tinggi #1. Belakang

Bentuk lengkung normal belakang berfungsi sebagai penyerap kejutan, mengurangkan tekanan pada vertebra.

Memakai kasut bertumit tinggi menyebabkan tulang belakang lumbar (berkaitan dengan bahagian bawah belakang tubuh) mengembang dan anjakan posterior (terletak berhampiran dgn bahagian belakang) kepala dan tulang belakang toraks.

Kasut bertumit tinggi juga akan menyebabkan anda bersandar ke hadapan. Tubuh bertindak balas terhadapnya untuk mengurangkan lengkung ke hadapan di belakang bagi membantu mengekalkan kedudukan belakang anda. Penyelarasan yang tidak baik mungkin menyebabkan terlalu banyak penggunaan otot dan
sakit belakang
.

#2. Postur

Kasut bertumit tinggi meletakkan peningkatan tekanan pada bahagian hadapan kaki menyebabkan anda menyesuaikan seluruh tubuh untuk mengekalkan keseimbangan.

Bahagian bawah badan anda bersandar ke hadapan, dan untuk mengimbanginya, bahagian atas badan anda harus bersandar untuk memastikan anda seimbang.

Kesan pakai kasut tinggi #3. Perubahan anatomi

Penggunaan kasut bertumit pada setiap hari selama beberapa tahun sebenarnya boleh menyebabkan perubahan dalam anatomi anda.

Kasut tumit tinggi meletakkan tekanan yang tidak wajar pada bahagian belakang dan lutut kerana berat badan beralih ke hadapan.

Tambahan pula, otot betis boleh memendek dan tendon boleh menebal. Gelinciran satu vertebra ke hadapan kerap berlaku akibat memakai kasut bertumit tinggi, terutamanya di kawasan lumbar di tulang belakang di mana berat badan tertumpu.

#4. Stenosis foraminal

Stenosis foraminal adalah keadaan saraf tulang belakang yang berlaku apabila keabnormalan anatomi menghalang atau mengurangkan ruang dalam satu atau lebih foramina.

Stenosis foraminal di bahagian bawah boleh menyebabkan simptom kesakitan, kebas, kesemutan, kelemahan otot dan kekejangan melalui punggung dan bawah kaki.

Sciatica, yang disebabkan oleh mampatan saraf sciatic, adalah istilah yang sering dikaitkan dengan set tertentu simptom bawah badan.

Kesimpulannya, keputusan memakai kasut dengan tumit tinggi ataupun tidak adalah terletak di tangan anda. Nasihat daripada pakar, lebih baik utamakan keselamatan dan kesihatan anda berbanding mengejar fesyen atau trend!


Idea Makanan Berpantang, Ini 7 Jenis Sayur Baik Untuk Ibu Baru Bersalin & Baby

Apakah jenis
sayur untuk ibu berpantang yang amat disarankan untuk
wanita selepas bersalin?

Umumnya, tempoh berpantang adalah masa untuk memulihkan badan dan kesihatan. Jadi, amat penting untuk ibu mendapatkan rehat dan makan makanan yang seimbang.

Teruskan pembacaan untuk mengetahui jenis sayur dalam pantang yang boleh diambil.

Untuk mendapatkan lebih banyak info tentang Kehamilan, sila dapatkannya
di sini.

Diet ketika berpantang

Dalam merancang diet berpantang selepas bersalin, ia biasanya melibatkan matlamat utama seperti:

Untuk kembali kepada berat sebelum kehamilan

Membekalkan nutrisi terbaik buat
bayi baru lahir

Mendapatkan nutrisi mencukupi bagi mengembalikan tenaga yang hilang

Seperkara yang mungkin ramai terlepas pandang, secara hakikatnya diet selepas bersalin adalah tidak jauh berbeza dengan pemakanan sihat harian.

Sebaiknya setiap hidangan ibu semasa berpantang mengandungi:

Susu rendah lemak atau tanpa lemak seperti yogurt, susu, keju dan telur

Protein tanpa lemak atau rendah lemak termasuk ikan, ayam, tauhu, kekacang, bijian, lentil dan daging lembu tanpa lemak

Bijirin penuh seperti oat, quinoa, beras perang dan roti gandum

Buah-buahan seperti sitrus, beri, mangga, tembikai, epal dan pisang

Sayur-sayuran termasuklah sayuran berdaun seperti sawi

Dengan cara ini, anda akan mendapat semua vitamin dan mineral yang ada dalam kumpulan makanan berbeza, yang mungkin tidak ada pada kumpulan makanan lain.

Tetapi apakah sayur
dalam pantang
yang boleh diambil ya?

Sayur untuk ibu berpantang

Berikut merupakan antara sayuran yang baik untuk ibu selepas bersalin:

Kangkung

Mungkin anda pernah mendengar bahawa kangkung tidak boleh dimakan semasa berpantang kerana boleh menyebabkan
 badan berangin
?

Namun sebenarnya, ia bergantung kepada penerimaan badan seseorang. Ini kerana reaksi tindak balas setiap individu adalah berbeza.

Ini bermakna, anda boleh makan sayur kangkung ketika berpantang. Malahan pengambilan kangkung dikatakan boleh membantu pengeluaran susu ibu dengan berkesan.

Selain itu kandungan zat besi dalam kangkung turut boleh membantu menambah kekuatan dan
mencegah anemia
 selepas bersalin.

Bayam, salah satu sayur untuk ibu berpantang

Sayuran berdaun hijau seperti bayam amat bagus dimasukkan dalam diet selepas bersalin. Ini kerana tumbuhan ini kaya dengan vitamin A, C, E dan K serta tinggi vit
amin B
. Bahkan
sayur bayam untuk ibu berpantang
 ini amat disarankan untuk dijadikan sebagai hidangan wajib ada.

Ia juga mengandungi antioksidan, serat, zat besi, magnesium, kalium dan kalsium. Bayam merupakan sayuran antiradang yang kaya dengan zat besi dan berfungsi membantu mengurangkan
gula dalam darah
.

Tomato

Berfungsi membantu mempercepatkan proses penyembuhan serta meningkatkan
sistem
imunisasi tubuh
.

Tomato adalah sumber makanan utama likopena antioksidan – yang dikaitkan dengan pelbagai manfaat kesihatan, termasuk mengurangkan risiko penyakit jantung dan kanser.

Di samping itu, tomato juga dapat mengurangkan
tanda regangan (
stretch marks
)
 serta pigmentasi.

Kandungan air yang tinggi dalam tomato bersama serat amat bagus untuk membantu mencegah sembelit – antara isu penghadaman sering dialami wanita selepas bersalin.

Baca juga:

Lobak merah, antara sayur dalam pantang terbaik

Lobak merah yang mengandungi kalium, vitamin A, vitamin B6 dan vitamin C ini terkenal kerana kebaikannya untuk fungsi mata.

Tetapi buat ibu selepas bersalin, sayuran ini sangat sesuai dijadikan menu makanan berpantang kerana ia dipercayai membantu mengurangkan nafsu makan. Kesannya, ia membolehkan berlakunya penurunan berat badan.

Pengambilan sayuran ini juga membantu meningkatkan tahap beta-karotena ibu dan susu badan. Selain itu pendedahan rasa lobak dalam susu ibu boleh meningkatkan penerimaan lobak merah oleh si kecil apabila mereka mula
mengambil makanan pejal
.

Lobak juga dianggap sesuai sebagai
sayur untuk ibu berpantang caesar
 kerana ia membantu membaiki tisu yang rosak dengan menggalakkan penghasilan kolagen.

Peria

Peria amat bagus diambil oleh wanita selepas bersalin kerana membantu memudahkan proses pengerakan usus – buang air besar – sekali gus mengurangkan risiko untuk
mengalami sembelit.

Sayur ini juga berfungsi membersih dan melancarkan peredaran darah dalam tubuh. Peria juga dipercayai menyebabkan rahim mengecut lebih banyak dan ini baik untuk mengeluarkan lo
chia – darah nifas
.

Brokoli

Seperti lobak merah, sayur ini turut menawarkan manfaat kepada kesihatan mata kerana kandungan lutein dan vitamin A.

Mempunyai kandungan serat yang tinggi, brokoli sangat bagus diambil sebagai sayur untuk ibu berpantang yang berdepan kesukaran untuk membuang air besar atau sembelit.

Kandungan kalium dan magnesium di dalam sayur ini turut berfungsi mengawal
tekanan darah
.

Sayur untuk ibu berpantang #Lobak putih

Bila menyebut lobak, automatik mesti terbayang lobak merah, betul tak? Tetapi
lobak putih
 juga sebenarnya sangat bermanfaat untuk kesihatan.

Selain meningkatkan sistem imun, melegakan sakit perut dan sembelit, lobak putih amat digalakkan untuk diambil semasa tempoh berpantang kerana ia menggalakkan penghasilan
susu badan
.

Kebaikan lain lobak putih ini adalah dapat mencegah masalah buah pinggang dan kencing tidak lawas.

Akhir kata

Seperti yang penulis sebutkan pada awal tadi, tidak kira apa pun sayuran yang diambil, ia sebenarnya bergantung kepada tindak balas tubuh anda.

Misalnya walaupun brokoli mungkin memberikan manfaat dan bagus sebagai sayur untuk ibu berpantang tetapi sekiranya ia menyebabkan ketidakselesaan seperti
perut kembung
 atau berangin, sebaiknya pilihlah sayuran lain.

Jika terdapat sebarang pertanyaan atau kebimbangan, berundinglah dengan doktor bagi mendapatkan lebih kepastian.


Sistoskopi Fleksibel untuk Lelaki

Definisi

Apa itu Sistoskopi Fleksibel untuk Lelaki?

Sistoskopi fleksibel merupakan prosedur untuk memeriksa sebarang masalah di dalam pundi kencing anda menggunakan teleskop fleksibel (sistoskopi).

Sistoskopi mungkin disarankan sekiranya anda mengalami sakit, darah dalam air kencing anda dan jangkitan berulang kali, atau mempunyai iritasi pundi kencing (keinginan untuk kencing secara tiba-tiba dan tidak dapat dikawal).

Anda harus mengetahui beberapa alternatif lain untuk rawatan ini:

Pengimbas boleh memberi maklumat mengenai punca masalah ini.

Boleh menggunakan sistoskopi tegar yang membenarkan doktor bedah anda merawat masalah tertentu. Walau bagaimanapun, sistoskopi tegar melibatkan anestesia umum dan spinal.

Mengapa Sistoskopi Fleksibel untuk Lelaki dilakukan?

Anda akan diminta untuk melakukan sistoskopi fleksibel jika doktor anda mahu mendiagnosis keadaan pundi kencing dan sistem urinari anda. Bagi lebih spesifik, prosedur ini digunakan untuk:

Memeriksa abnormaliti pundi kencing;

Mengambil sampel tisu pundi kencing untuk ujian (biopsi) lanjut dalam kes yang disyaki kanser;

Merawat keadaan pundi kencing tertentu, seperti membuang batu pundi kencing.

Fahami Risiko-risikonya

Apakah risiko bagi sistoskopi fleksibel untuk lelaki?

Komplikasi yang serius jarang dialami selepas melakukan sistoskopi, namun sesetengah individu mengalami pendarahan berterusan dan masalah untuk kencing.

Anda seharusnya tidak merasa sebarang kesakitan yang serius kerana sistoskopi fleksibel biasa dijalankan dengan menggunakan gel atau semburan anestesia setempat untuk membuat uretra kebas. Walau bagaimanapun, bagi sesetengah orang prosedur ini kurang selesa dan anda mungkin akan merasai kesan sampingan sederhana selepas melakukan prosedur, seperti sakit otot dan mual.

Terdapat juga risiko kecil untuk berlaku jangkitan saluran kencing (UTI) yang melibatkan uretra, pundi kencing atau buah pinggang anda. Anda harus berjumpa GP anda sekiranya anda mengalami simptom-simptom jangkitan seperti demam lebih daripada 38 darjah selsius dan ke atas.

Sama seperti prosedur invasif yang lain, komplikasi boleh berlaku. Komplikasi yang berkaitan dengan sistoskopi termasuk, namun tidak terhad kepada, berikut:

Pendarahan;

Jangkitan;

Saluran uretra menjadi kecil.

Mungkin terdapat juga risiko yang lain, bergantung kepada keadaan perubatan spesifik anda. Pastikan anda berbincang mengenai sebarang kebimbangan yang ada bersama doktor anda sebelum melakukan prosedur.

Jangkitan saluran kencing boleh menganggu sistoskopi.

Penting untuk anda memahami risiko dan komplikasi sebelum melakukan prosedur ini. Sekiranya anda mempunyai sebarang soalan, sila rujuk doktor dan doktor bedah anda untuk maklumat lanjut.

Proses

Bagaimana Persedian untuk Sistoskopi Fleksibel untuk Lelaki?

Anda mungkin akan diminta untuk berpuasa sebelum melakukan prosedur. Jenis puasa bergantung kepada jenis anestesia yang akan digunakan. Doktor anda akan memberi arahan spesifik kepada anda mengenai cara puasa bagi prosedur ini. Anda mungkin akan diberi arahan tambahan mengenai diet khas untuk satu hingga dua hari sebelum prosedur.

Sekiranya anda hamil atau anda rasa anda hamil, anda perlu memberitahu pembekal penjagaan kesihatan anda. Jika anda mengesyaki anda mempunyai jangkitan pada saluran kencing, beritahu doktor anda, kerana ini mungkin akan menjadi kontraindikasi kepada sistoskopi. Doktor anda mungkin memerlukan sampel air kencing untuk diuji bagi mengesan jangkitan sebelum memulakan prosedur ini.

Apa yang terjadi semasa Sistoskopi Fleksibel untuk Lelaki dilakukan?

Sistoskopi fleksibel biasanya mengambil masa lima minit.

Doktor anda akan memasukkan sistoskopi ke dalam pundi kencing anda melalui uretra. Doktor akan menggunakan sistoskopi untuk melihat sebarang masalah pada dinding pundi kencing anda. Doktor anda akan memberitahu anda sekiranya dia perlu melakukan biopsi.

Jika anda ada sebarang soalan atau kebimbangan, sila berjumpa doktor atau doktor bedah anda untuk maklumat lanjut.

Pemulihan

Apakah yang terjadi selepas Sistoskopi Fleksibel untuk Lelaki?

Anda dibenarkan pulang ke rumah pada hari yang sama, selepas anda telah kencing.

Anda boleh kembali bekerja selepas melakukan sistoskopi melainkan anda diberitahu sebaliknya.

Bersenam secara berkala boleh meningkatkan kesihatan jangka panjang anda. Sebelum anda mula bersenam, dapatkan nasihat doktor terlebih dahulu.

Doktor anda akan memaklumkan apa yang dijumpai semasa sistoskopi dijalankan dan berbincang dengan anda mengenai rawatan dan temu janji susulan yang anda perlu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Adakah Pengguguran Bayi Menjejaskan Kehamilan Pada Masa Akan Datang?

Apakah itu pengguguran bayi?

Pengguguran bayi merujuk kepada tindakan membuang atau menyingkir janin melalui proses pembedahan. Terdapat banyak sebab yang menyebabkan wanita hamil memilih untuk melakukan pengguguran bayi. Antara sebabnya adalah faktor risiko kesihatan ibu dan bayi selepas bersalin (mungkin disebabkan oleh ketidaknormalan genetik atau fizikal) dan juga faktor peribadi.

Jika anda pernah melakukan pengguguran bayi, anda pasti berasa risau akan keupayaan anda untuk hamil pada masa akan datang.

Adakah pengguguran bayi akan menjejaskan kesuburan wanita?

Menurut kajian, pengguguran bayi tidak akan menyebabkan sebarang isu atau komplikasi terhadap kehamilan yang akan datang. Walaupun terdapat banyak perdebatan dan penentangan yang mengundang kontroversi jika dilihat dari segi etika, pengguguran bayi yang dilakukan oleh pakar perubatan profesional dianggap sebagai selamat. Tidak ada sebarang bukti saintifik yang menunjukkan bahawa pengguguran bayi yang dilakukan dengan prosedur yang selamat akan menjejaskan kehamilan pada masa akan datang.

Apakah risikonya?

Namun begitu, pengguguran bayi juga akan mendatangkan beberapa risiko terhadap kehamilan anda. Berikut merupakan antara komplikasi yang mungkin berlaku ketika kehamilan yang akan datang:

Pendarahan vagina semasa awal kehamilan

Kelahiran bayi pra-matang

Kelahiran bayi kurang berat

Masalah pada plasenta (plasenta tersekat)

Selain itu, terdapat dua lagi komplikasi utama yang boleh berlaku akibat pernah melakukan pengguguran bayi iaitu infeksi dan kerosakan rahim. Jika anda pernah melakukan pengguguran bayi lebih daripada dua kali, anda lebih berisiko untuk menghidapi infeksi selepas prosedur. Kebanyakan infeksi adalah mudah dirawat dengan ubat-ubatan tetapi infeksi yang teruk seperti penyakit radang pelvis mampu merosakkan organ reproduktif anda jika tidak dirawat sebetulnya. Ini akan menjadi punca ketidaksuburan ataupun kehamilan luar rahim. Walaupun kerosakan rahim merupakan kes yang sangat jarang berlaku, ini masih boleh berlaku lalu merosakkan dan melemahkan serviks. Ini sekaligus akan menyebabkan kesukaran untuk hamil pada masa akan datang atau menyebabkan keguguran. Walau bagaimanapun, kondisi ini boleh dirawat dengan melakukan pembedahan yang memerlukan jahitam yang kuat pada sekitar kawasan serviks bagi memastikannya sentiasa tertutup.

Kesan sampingan pengguguran bayi terhadap psikologi

Sebagai tambahan, pengguguran bayi sebenarnya boleh menyumbang kepada gangguan emosi terhadap wanita. Wanita yang pernah melakukan pengguguran bayi akan cenderung untuk mengelak sebarang perlakuan intim akibat rasa bersalah dan perasaan bercampur baur yang dialami. Ini secara tidak langsung akan memberi kesan terhadap kesuburan wanita. Walaupun pengguguran bayi adalah tidak digalakkan, anda yang masih mahu melakukannya perlu berbincang terlebih dahulu dengan individu yang dipercayai. Jika anda mahu hamil kelak, ambil masa sekurang-kurangnya sebulan untuk tubuh badan anda sembuh sepenuhnya.

Hello Health Group
 tidak menyediakan nasihat perubatan, diagnosis, atau rawatan.


Terapi Tingkah Laku Kognitif: Kelebihan dan Kekurangannya

Apa itu terapi tingkah laku kognitif?

Terapi tingkah laku kognitif adalah jenis terapi bercakap di mana seorang ahli terapi akan menangani masalah asas anda, memecahnya ke bahagian-bahagian yang lebih kecil dan lebih mudah dikendalikan untuk menunjukkan kepada anda bagaimana anda boleh mengubah pola pemikiran dan tingkah laku anda. Terapi tingkah laku kognitif sering digunakan untuk merawat kegelisahan dan kemurungan, tetapi juga dapat membantu:

Gangguan Obsesif Kompulsif (OCD)

Gangguan panik

Gangguan stres pasca trauma(PTSD)

Fobia

Gangguan makan

Gangguan tidur

Penyalahgunaan alkohol

Lain-lain keadaan kesihatan jangka panjang seperti sindrom usus besar (IBS) dan sindrom keletihan kronik (CFS)

Walaupun terapi tingkah laku kognitif tidak dapat menjejaskan atau menyembuhkan keadaan fizikal sebenar, ia membantu pesakit menghadapi keadaan mereka dengan lebih baik.

Apakah kelebihan terapi tingkah laku kognitif?

Terapi tingkah laku kognitif adalah berkesan dalam kes di mana pesakit tidak melihat peningkatan dengan ubat sahaja. Ia tidak mengambil banyak masa seperti jenis terapi lain. Di samping itu, terapi tingkah laku kognitif disusun dengan cara yang boleh ditawarkan dalam pelbagai format, termasuk terapi kumpulan, buku bantuan diri, dan program dalam talian. Kebanyakan orang menikmati terapi tingkah laku kognitif kerana ia mengajar mereka strategi praktikal yang boleh digunakan untuk kehidupan seharian. Ia menyediakan pesakit dengan penyelesaian untuk meningkatkan fikiran mereka setiap hari.

Apakah kelemahan terapi tingkah laku kognitif?

Pertama sekali, terapi tingkah laku kognitif memerlukan komitmen yang tinggi. Ahli terapi anda tidak boleh membantu jika anda tidak memberi bekerjasama. Kekerapan sesi terapi tingkah laku kognitif boleh menjadi satu cabaran jika anda mempunyai gaya hidup yang sibuk. Selain itu, disebabkan oleh terapi tingkah laku kognitif yang sangat berstruktur, ia mungkin bukan pilihan yang baik bagi mereka yang mempunyai masalah
mental
 yang rumit atau kesukaran belajar. Ramai orang takut dengan terapi tingkah laku kognitif kerana ia memaksa mereka untuk menghadapi punca kegelisahan mereka. Sekiranya anda memilih jenis terapi ini, anda harus bersedia untuk tempoh awal ketakutan dan ketidakselesaan. Satu lagi kelemahan penting ialah terapi tingkah laku kognitif tidak menangani isu-isu lain yang mungkin memberi impak besar kepada pesakit seperti keluarga dan faktor sosial.

Sebaiknya terapi tingkah laku kognitif adalah tidak sesuai untuk semua orang. Walaupun ia mungkin menjadi keajaiban untuk rakan-rakan anda, anda mungkin tidak mendapat manfaat daripadanya. Selain itu, terapi tingkah laku kognitif cenderung mensasarkan isu khusus dan bukannya sebabnya. Terapi memberi tumpuan kepada mengatasi masalah masa kini berbanding masalah masa lalu. Sebagai contoh, seseorang yang mempunyai keadaan mental akibat trauma zaman kanak-kanak mungkin tidak melihat banyak peningkatan daripada pengambilan terapi tingkah laku kognitif ini.

Hello Health Group
 tidak memberikan nasihat, diagnosis atau rawatan perubatan.